text:
 |
 52013PC0501
 Prijedlog UREDBE VIJEĆA o zajedničkom poduzeću ECSEL /* COM/2013/0501 final - 2013/0234 (NLE) */
 OBRAZLOŽENJE
 1. KONTEKST PRIJEDLOGA
 ·
 Opći kontekst
 Europska unija (EU) mora poduzeti mjere koje
 će joj omogućiti da izađe iz gospodarske i financijske krize i pronađe način za
 postizanje održivog razvoja.
 Jedan od ciljeva programa Europske Unije za
 istraživanje i inovacije za razdoblje 2014. – 2020., Obzor 2020.[1], bit će jačanje europske
 industrije mjerama koje podupiru istraživanje i inovacije u nizu industrijskih
 sektora.
 Stupom „Vodeći položaj u omogućavajućim i
 industrijskim tehnologijama” programa Obzor 2020. posebno se želi ojačati
 industrijska konkurentnost u ključnim tehnologijama poput IKT-a.
 Mikroelektronika i nanoelektronika te pametne ugrađene komponente i sustavi u
 tematskom su području IKT-a u Obzoru 2020. određeni kao prioritetna područja.
 Kako bi se potpora EU-a za istraživanje i
 inovacije bolje uskladila s industrijskim ciljevima te privuklo više
 industrijskih ulaganja u Europi, Obzorom 2020. predviđeno je osnivanje
 javno-privatnih partnerstava u ključnim područjima gdje bi istraživanje i inovacije
 mogli pridonijeti ciljevima Europe u području konkurentnosti u širem smislu i
 pomoći u suočavanju s društvenim izazovima.
 Ovaj novi prijedlog za javno-privatno
 partnerstvo (JPP) odnosi se na zajedničko poduzeće (ZP) u području
 elektroničkih komponenti i sustava. Zajedničko poduzeće ECSEL (Elektroničke
 komponente i sustavi za vodeći položaj u Europi) zamjenjuje zajednička poduzeća
 ENIAC[2]
 i ARTEMIS[3]
 u području nanoelektroničkih i ugrađenih sustava, koja su osnovana u okviru
 Sedmog okvirnog programa[4].
 Prijedlog je dan u kontekstu višegodišnjeg financijskog okvira[5], prijedloga Komisije za Obzor
 2020., Komunikacije Komisije „Uspostavljanje partnerstva u području
 istraživanja i inovacija”[6],
 vodeće inicijative „Unija inovacija”[7],
 Komunikacije Komisije o ključnim omogućavajućim tehnologijama[8] „Europska strategija za ključne
 omogućavajuće tehnologije — Most prema rastu i radnim mjestima” te Komunikacije
 Komisije „Europska strategija za mikroelektroničke i nanoelektroničke
 komponente i sustave”[9].
 Prijedlog je također u skladu s Komunikacijom Komisije „Javno-privatna
 partnerstva u okviru Obzora 2020.: moćan alat za postizanje ciljeva u pogledu
 inovacija i rasta u Europi”[10].
 ·
 Obrazloženje i ciljevi zajedničkog poduzeća u
 području elektroničkih komponenti i sustava
 Elektroničke komponente i ugrađeni sustavi,
 osim što su važna industrija s više od 1 bilijuna EUR svjetskog prometa,
 zaslužni su za veći dio poboljšanja produktivnosti u gospodarstvu i imaju
 ključnu ulogu u rješavanju društvenih izazova. Unatoč snažnoj prisutnosti na
 važnim vertikalnim tržištima (automobilsko, energetsko, tržište platnih sustava
 itd.) industrija elektroničkih komponenti i sustava u Europi suočava se s
 velikim izazovima koji će se odraziti na cijelo gospodarstvo.
 Konkretnije, Europa se suočava s dva glavna
 izazova u području elektroničkih komponenti i sustava. Prvi je ostvariti
 kontrolu nad ključnim elementima vrijednosnog lanca (tj. projektiranjem,
 proizvodnjom i integracijom u konačne proizvode) koji su bitni za osiguravanje
 održivosti stvaranja vrijednosti iz elektroničkih proizvoda u Europi i
 konkurentnosti brojnih drugih europskih industrijskih sektora (automobilski,
 energetski, zdravstveni, mrežni itd.). Drugi je premostiti značajnije praznine
 u inovacijskim lancima kako bi se istraživačka izvrsnost djelotvornije
 pretvorila u komercijalni uspjeh.
 Pri rješavanju gore navedenih izazova Europa
 se mora suočiti sa snažnom globalnom konkurencijom, smanjenjem tržišnih udjela
 njezine industrije, visokim troškovima istraživanja i razvoja te ubrzanim
 tehnološkim razvojem.
 U tom smislu, zajedničko poduzeće u području
 elektroničkih komponenti i sustava imat će za cilj:
 ·
 jamčiti sigurnost opskrbe ključnih tehnologija koje
 podupiru inovacije u svim glavnim gospodarskim sektorima te osigurati da se
 Europa na najbolji mogući način koristi tim tehnologijama kako bi općenito
 potaknula gospodarski rast,
 ·
 podupirati politike EU-a, zaštitu okoliša i
 industrijsku konkurentnost kako je utvrđeno u strategiji Europa 2020. za
 pametan, održiv i uključiv rast,
 ·
 svladati prepreke učinkovitom istraživanju i
 inovacijama u tom području, uključujući visoke rizike i troškove istraživanja i
 razvoja te tržišne nedostatke; za poticanje privatnih ulaganja potrebna su
 javna sredstva,
 ·
 usklađivati strategije s državama članicama kako bi
 se privukla privatna ulaganja i doprinijelo zdravim javnim financijama,
 izbjegavajući nepotrebno udvostručavanje napora i fragmentaciju te olakšavajući
 sudjelovanje dionika uključenih u istraživanje i inovacije,
 ·
 poticati poduzeća na pripremu dugoročnog strateškog
 programa za istraživanje i inovacije, stvaranje potrebne kritične mase,
 pokretanje privatnih ulaganja, omogućivanje razmjene znanja, smanjenje rizika,
 troškova i vremena potrebnog za stavljanje proizvoda na tržište.
 Posebni su ciljevi novog zajedničkog poduzeća
 sljedeći:
 ·
 održati i povećati kapacitete za proizvodnju
 poluvodiča i pametnih sustava u Europi te vodeći položaj u području proizvodne
 opreme i obrade materijala,
 ·
 osigurati vodeći položaj u projektnom i sistemskom
 inženjeringu uključujući ugrađene tehnologije,
 ·
 omogućiti svim dionicima pristup prvoklasnoj
 infrastrukturi za projektiranje i proizvodnju elektroničkih komponenti te
 ugrađenih i pametnih sustava,
 ·
 podržavati razvoj ekosustava koji uključuju
 inovativna mala i srednja poduzeća, jačati postojeće klastere i podupirati
 stvaranje novih klastera u obećavajućim novim područjima.
 ·
 Prijašnja iskustva
 Predloženo zajedničko poduzeće temelji se na
 dostignućima prijašnjih zajedničkih poduzeća (ENIAC i ARTEMIS) u okviru Sedmog
 okvirnog programa. Cilj oba zajednička poduzeća bio je uspostava programa za
 istraživanje i razvoj u područjima nanoelektronike i ugrađenih sustava na
 europskoj razini kojim se industriju, države članice i Europsku uniju potiče na
 usklađivanje strategija i povećanje ulaganja. Ta su zajednička poduzeća pružala
 važnu priliku za suradnju diljem Europe, stvaranje kritične mase i poticanje
 ulaganja. Dokazala su da mogu uspješno djelovati kao pošteni posrednici i
 katalizatori za ambiciozne projekte koji povećavaju sudjelovanje vodećih
 predstavnika privatnog sektora u okviru u kojemu nacionalna i europska javna
 tijela mogu podupirati tematska područja od visoke strateške vrijednosti. Tu je
 svoju sposobnost uvjerljivo dokazalo zajedničko poduzeće ENIAC uspješno
 pokrenuvši provedbu preporuka o ključnim omogućavajućim tehnologijama (KET) u
 području nanoelektronike, kao i zajedničko poduzeće ARTEMIS pokretanjem prvih
 inovacijskih pilot-projekata velikog opsega. U razdoblju od 2008. do 2012. oko
 2 000 sudionika, među kojima je bilo više od 500 malih i srednjih
 poduzeća, ostvarilo je ulaganja u području istraživanja, razvoja i inovacija u
 sveukupnom iznosu od 2,8 milijardi EUR.
 U tim zajedničkim poduzećima sudjeluju
 privatni sektor te nacionalna i europska tijela. Veliki izazov tog trojnog sustava
 bio je uskladiti postupke i sadržaj s očekivanjima i postupcima država članica
 sudionica.
 Prvom i drugom privremenom ocjenom zajedničkih
 poduzeća ARTEMIS i ENIAC čvrsto se preporučilo da se u okviru Obzora 2020.
 nastavi sa sličnom inicijativom, uzimajući u obzir da se nijedna organizacija
 ni država članica ne može sama suočiti sa svim izazovima ovog sektora. Stoga se
 smatra da je usklađeno djelovanje na europskoj razini najprimjereniji način za
 napredovanje.
 Iskustvo sa sadašnjim modelom ukazuje na to da
 su se njime uspješno postigli ciljevi, iako s krivuljom učenja strmijom od
 očekivanog prilikom koje je bilo potrebno izgraditi povjerenje i uspostaviti
 praktičan način rada.
 Osim prethodno navedenih uspjeha potrebno je
 navesti sljedeća zapažanja o sadašnjoj strukturi:
 ·
 nedostaje usklađenost između različitih nacionalnih
 postupaka (i za sklapanje ugovora i za plaćanje) što dovodi do kašnjenja u
 provedbi projekata,
 ·
 obveza sudionika da zaključe dva sporazuma o
 dodjeli sredstava koji se temelje na različitim pravilima (na razini
 zajedničkog poduzeća i na nacionalnoj razini) administrativno je opterećenje,
 ·
 različita nacionalna pravila utječu na način
 uspostavljanja konzorcija,
 ·
 strogo regulirana međuovisnost europskih i
 nacionalnih obveza (kako je utvrđeno Uredbom Vijeća, omjer je udjela države
 članice/EU 1.8) otežala je izvršenje proračuna,
 ·
 zahtjevi okvirne Financijske uredbe za
 decentralizirane agencije značajno ograničavaju već ograničene izvore
 zajedničkog poduzeća.
 Te poteškoće nisu zaustavile rad, ali su, kako
 bi sustav funkcionirao, sve strane morale ulagati stalne napore. Buduća
 inicijativa imat će velike koristi od pojednostavnjenog modela djelovanja u
 skladu s općim ciljem pojednostavnjenja u okviru Obzora 2020. Prijedlog za novo
 zajedničko poduzeće uključuje odredbe za pojednostavnjenje i fleksibilnost
 djelovanja.
 2. REZULTATI SAVJETOVANJA SA
 ZAINTERESIRANIM STRANAMA I PROCJENA UČINKA
 ·
 Rezultati savjetovanja
 Prema mišljenju dionika, dva postojeća
 zajednička poduzeća u području IKT-a imaju veliku vrijednost. Javna su
 savjetovanja pokazala da su zajednička poduzeća pomogla u rješavanju ključnih
 uskih grla u povezanim područjima i doprinijela povećanju europske
 konkurentnosti.
 Trenutačno su u zajednička poduzeća ENIAC i
 ARTEMIS uključeni dionici iz područja industrije (kako velika poduzeća, tako i
 mala i srednja poduzeća) i istraživačka zajednica (organizacije za istraživanje
 i širenje znanja) iz cijele Europe. Države članice izravno su uključene u
 upravljačke strukture te daju financijski doprinos. Industrijsku i istraživačku
 zajednicu zastupaju industrijska udruženja AENEAS i ARTEMISIA.
 Savjetovanja pokazuju da su svi dionici
 motivirani i predani zajedničkim tehnološkim inicijativama. Prema mišljenju
 industrije zajedničke tehnološke inicijative pospješile su povezivanje
 odgovarajućih dionika i suradnju u provedbi strateških istraživačkih programa.
 Zajedničkim tehnološkim inicijativama udružuju se privatna i javna sredstva iz
 država članica i Europske unije.
 Kada je riječ o novoj zajedničkoj tehnološkoj
 inicijativi, svi dionici snažno podržavaju sljedeća dva glavna cilja:
 ·
 postizanje kritične mase udruživanjem javnih i
 privatnih sredstava i
 ·
 pružanje javne potpore za demonstracijske i
 pilot-projekte velikog opsega.
 Potrebno je poduprijeti suradnju u području inovacija
 na svim razinama vrijednosnih lanaca diljem Europe te bliže tržištu. Potrebno
 je uključiti projektiranje složenih elektroničkih komponenti i sustava uz
 njihovu proizvodnju i tehnološki razvoj.
 Države članice ustraju na najučinkovitijem
 korištenju javnih sredstava u interesu vlastite nacionalne industrije i
 istraživačke zajednice. Sve države članice sudionice potvrđuju važnost snažne
 industrije elektroničkih komponenti i sustava za njihova nacionalna
 gospodarstva. Države članice spremne su razmotriti sudjelovanje u trostranom
 modelu u slučaju kada razina financiranja zahtjeva udruživanje sredstava i veće
 usklađivanje strategija na regionalnoj, nacionalnoj i europskoj razini.
 Određene države članice prepoznaju poteškoće s
 kojima se trenutačno susreću sudionici, posebno u okviru primjene nacionalnih
 kriterija prihvatljivosti i nedostatka usklađenosti nacionalnih uvjeta za
 sklapanje ugovora i financiranje. Razlike u nacionalnim sporazumima stvaraju
 različite uvjete za sudjelovanje te dovode do određene neučinkovitosti. Te su
 poteškoće dionici prijavili u pogledu trostranog modela zajedničke tehnološke
 inicijative.
 Za mala i srednja poduzeća od iznimne je
 važnosti da se sudjelovanje što više pojednostavni. Ona se snažno zalažu za
 bolje ciljanu potporu, s čime se slažu i države članice sudionice.
 Brojni su dionici naglasili činjenicu da je za
 djelovanje zajedničkog poduzeća potrebno da države članice izrade višegodišnje
 financijske perspektive.
 Pri projektiranju nove zajedničke tehnološke
 inicijative u području elektroničkih komponenti i sustava u obzir su se uzela
 različita mišljenja iako sve države članice nisu jednako podržale model
 djelovanja prema kojemu bi zajedničko poduzeće pružalo sve usluge na jednom
 mjestu.
 ·
 Procjena učinka
 Komisija je
 za predloženu Uredbu izradila procjenu učinka koja je priložena prijedlogu.
 3. PRAVNI ELEMENTI PRIJEDLOGA
 ·
 Sažetak predloženog djelovanja
 Prijedlog se sastoji od Uredbe Vijeća o
 uspostavljanju zajedničkog poduzeća ECSEL kojom se utvrđuju njegovi ciljevi,
 pravni status, pravila djelovanja i statut za razdoblje 2014. – 2024. (za
 financijsko programiranje do godine 2020.). Zajednička poduzeća ENIAC i ARTEMIS
 osnovana su u području nanoelektronike i ugrađenih računalnih sustava Uredbama
 Vijeća (EZ) br. 72/2008 i br. 74/2008 od 20. prosinca 2007.
 Te se Uredbe stavljaju izvan snage s učinkom od stupanja na snagu novog
 zajedničkog poduzeća.
 ·
 Pravna osnova
 Pravna je osnova prijedloga članak 187.
 Ugovora o funkcioniranju Europske unije.
 Primjenjuju se pravila za sudjelovanje u Obzoru
 2020. i širenje njegovih rezultata. Ipak, zbog posebnih operativnih potreba ove
 inicijative, potrebno je odstupanje od tih pravila. Međutim, u ovoj fazi to
 posebno odstupanje nije uključeno u ovaj prijedlog kako bi se izbjeglo
 narušavanje međuinstitucionalnih rasprava o odgovarajućoj pravnoj
 osnovi/proceduralnim načinima njihovog donošenja, koje u okviru zakonodavnih
 poslova povezanih s prijedlogom Komisije za Uredbu Europskog parlamenta i
 Vijeća o utvrđivanju pravila za sudjelovanje u Obzoru 2020. i širenje njegovih
 rezultata [COM(2011) 0810 - 2011/0399 (COD)] još uvijek traju. To će se posebno
 odstupanje uvest u kasnijoj fazi, ovisno o rezultatima prethodno navedenih
 rasprava.
 Primjena propisa o državnoj potpori zahtjeva
 odstupanje od Uredbe (EU) br. ... [pravila za sudjelovanje u Obzoru 2020. i
 širenje njegovih rezultata] u pogledu jedinstvene stope financiranja po
 aktivnosti. Zbog sufinanciranja od strane država članica, propisi o državnoj
 potpori zajedno sa svojim odredbama o intenzitetu potpore, koji ovisi o vrsti
 sudionika i vrsti aktivnosti, primjenjuju se na javnu potporu koju dodjeljuje
 zajedničko poduzeće.
 ·
 Načelo supsidijarnosti
 Načelo supsidijarnosti primjenjuje se u mjeri
 u kojoj prijedlog ne potpada pod isključivu nadležnost Unije.
 Države članice ne mogu samostalno postići
 ciljeve prijedloga u odgovarajućoj mjeri iz sljedećih razloga:
 ·
 Veliki izazovi s kojima se suočava europska
 industrija i gospodarstvo zahtijevaju znatna ulaganja koja ni jedna država
 članica ne može snositi sama. Zato se države članice, bez obzira na veličinu
 njihovog gospodarstva, teško odlučuju same upustiti u istraživanje i inovacije
 ili kasne s ulaganjima koja su ključna za privlačenje dodatnih privatnih
 ulaganja i jačanje sposobnosti Europe da stvara inovacije i bude konkurentna.
 Združivanjem sredstava iz regionalnih, nacionalnih i europskih izvora, Europa
 može brzo reagirati na velika ulaganja te predvidjeti potražnju za njima što su
 i dokazali pozivi na podnošenje prijedloga iz 2012. godine u okviru zajedničke
 tehnološke inicijative ENIAC. Taj je poziv podupro niz probnih proizvodnih
 linija u ključnim područjima za europsku industriju.
 ·
 Europa raspolaže specijaliziranim tehnološkim i
 industrijskim klasterima visoke kvalitete u području mikroelektroničkih i
 nanoelektroničkih komponenti te pametnih i ugrađenih sustava. Inovativni i
 konkurentni proizvodi i usluge sve više proizlaze iz višedisciplinarnih
 istraživačkih i inovacijskih aktivnosti te iz savezâ i partnerstava uzduž
 vrijednosnog lanca, od razvoja poluvodiča do ugrađenih softvera i umreženih
 aplikacija. Ako se ne pokrene nova inicijativa na razini EU-a, europski sektor
 istraživanja i inovacija postat će još rascjepkaniji. Bez usmjerenog i
 dosljednog programa doprinos Europe elektroničkim komponentama i sustavima
 sastojao bi se od niza raštrkanih i nestrukturiranih lokalnih napora. Razvoj će
 se usporiti zbog nedostatka usklađenosti ciljeva industrijskog istraživanja i
 razvoja, udvostručavanja napora, nepotrebne birokracije te suboptimalnog
 korištenja ograničenih sredstava za istraživanje. Stoga djelovanje pojedinih
 država članica nije dovoljno za postizanje ciljeva s kojima se suočava
 industrija elektroničkih komponenti i sustava. Nijedan nacionalni mehanizam
 neće moći samostalno okupiti svo stručno znanje i financijska sredstva potrebne
 za zauzimanje čvrstog položaja na konkurentnom svjetskom tržištu.
 Djelovanjem na razini EU-a brže će se postići
 željeni ciljevi iz više razloga. Europskim javno-privatnim partnerstvom
 potaknut će se financijska i tehnička sredstva koja su bitna kako bi se
 svladala složenost sve bržeg razvoja inovacija u tom području. Ono će imati
 usredotočujući učinak na europske, nacionalne i industrijske prioritete te će
 povezati prednosti transnacionalnih i europskih programa. Donošenjem
 pojednostavnjenog načina djelovanja trebalo bi se skratiti vrijeme potrebno za
 dodjelu bespovratnih sredstava i sudionike poštediti dodatne birokracije.
 Zato je prijedlog u skladu s načelom
 supsidijarnosti.
 ·
 Načelo proporcionalnosti
 U skladu s načelom proporcionalnosti, odredbe
 ove Uredbe ne prelaze ono što je potrebno za ostvarenje njezinih ciljeva.
 Prijedlog je u skladu s načelom
 proporcionalnosti iz sljedećih razloga. Predloženo zajedničko poduzeće jedina
 je jednostavna opcija kojom se svladavaju ograničenja i zadovoljavaju zahtjevi
 za postizanje ciljeva djelovanja. Ono je trajna struktura s pravnom osobnošću i
 nudi jasan pravni okvir za suradnju i sudjelovanje dionika uključenih u
 istraživanje i inovacije, nacionalnih tijela i EU-a u javno-privatnom
 partnerstvu. Sudjelovanje svih dionika od iznimne je važnosti. Budući da se
 inicijativa usredotočuje na industrijske ciljeve koji su od velike važnosti za
 gospodarsku konkurentnost, ključno je da industrija sudjeluje u oblikovanju
 istraživačkih prioriteta i inovacijskih politika. Potrebno je uključiti države
 članice kako bi se mobilizirala nacionalna sredstva koja predstavljaju glavni
 dio javne potrošnje u području istraživanja i razvoja. Konačno, EU ima ključnu
 ulogu u vođenju procesa integracije, usklađivanju različitih interesa partnera
 i odgovarajućem praćenju upotrebe svojeg financijskog doprinosa.
 Predloženim djelovanjem postići će se potrebna
 integracija na razini EU-a pružajući pritom fleksibilnost u pogledu
 sudjelovanja pojedinih država članica. Ovlasti za donošenje odluka o upotrebi
 nacionalnih financijskih doprinosa ostaju na nacionalnoj razini. Zajedničko
 poduzeće uspostavit će racionalnu strukturu za donošenje odluka te financijske
 i upravne poslove. Ona će biti izrazito troškovno učinkovita jer se predviđa da
 će njezini administrativni troškovi iznositi oko 3 % ukupnog doprinosa
 EU-a za istraživačke i inovacijske aktivnosti koje će pokrenuti zajedničko
 poduzeće.
 ·
 Izbor instrumenta
 Predloženi instrument: Uredba
 Druga sredstva ne bi bila primjerena zato što
 je za uspostavljanje poduzeća u kojem sudjeluje Europska unija potrebna Uredba
 Vijeća.
 4. PRORAČUNSKE
 IMPLIKACIJE
 Prema proračunskoj procjeni koju osigurava
 Glavna uprava za komunikacijske mreže, sadržaje i tehnologije (DG CONNECT) iz
 svojeg proračuna namijenjenog postizanju vodećeg položaja u omogućavajućim i
 industrijskim tehnologijama, za cjelokupni vijek postojanja zajedničkog
 poduzeća ECSEL (do godine 2024.) predviđaju se izdaci EU-a od najviše
 1 215 255 000 EUR[11]
 [12] (zajedno s EFTA-om) koje je
 potrebno odobriti prije 31. prosinca 2020., kada ističe proračun Obzora 2020.,
 te isplatiti do 31. prosinca 2024.
 5. NEOBVEZNI
 ELEMENTI
 ·
 Pojednostavnjenje
 Predlaže se pojednostavnjeni model poslovanja
 za rješavanje praktičnih poteškoća s kojima su se sudionici susreli u okviru
 postojećih zajedničkih poduzeća poput različitih nacionalnih pravila i praksi
 koje dovode do znatnih razlika u postupanju prema sudionicima. Predloženo je da
 bi novo zajedničko poduzeće moglo sklapati sporazume o dodjeli bespovratnih
 sredstava/obavljati plaćanja u ime nacionalnih uprava kao što to čini za
 doprinose EU-a. To će zajedničkom poduzeću omogućiti da pruža sve usluge na
 jednom mjestu i da uskladi financiranje za sve sudionike. Predlaže se i
 usklađivanje stopa javnog financiranja (sredstva EU-a i nacionalna sredstva) za
 sve sudionike.
 ·
 Europski interes
 Raspolaganje vrhunskom industrijom
 elektroničkih komponenti i sustava u Europi od europskog je interesa jer se na
 taj način proizvode omogućavajuće elektroničke tehnologije koje potiču
 inovacije u različitim gospodarskim sektorima, od automobilskog i svemirskog
 sektora do sektora energije, zdravstvene opreme, kućanskih aparata i svih vrsta
 industrijskih proizvodnih procesa. U tom će smislu ciljevi i opseg djelovanja
 zajedničkog poduzeća ECSEL biti precizni u pogledu tehnoloških pravaca koje je
 potrebno slijediti i gospodarskih ciljeva koje je potrebno postići, otvorenih i
 poštenih kriterija odabira sudionika, sudjelovanja industrije u ulaganjima i
 stvaranju radnih mjesta te odgovarajućih načina upravljanja i provedbe. Državna
 potpora namijenjena aktivnostima zajedničkog poduzeća ECSEL poboljšat će
 položaj Europske unije u pogledu istraživanja i inovacija u međunarodnom
 kontekstu. Ona će biti korisna za cijeli vrijednosni lanac industrije
 elektroničkih komponenti i sustava u Europi uključujući brojna mala i srednja
 poduzeća, ali i šire gospodarske dionike zahvaljujući prelijevanjima. Po
 primitku obavijesti države članice ili skupine dotičnih država članica Komisija
 može odlučiti da se inicijative zajedničkog poduzeća ECSEL mogu smatrati važnim
 projektima od zajedničkog europskog interesa, ako su zadovoljeni svi
 odgovarajući uvjeti.
 2013/0234 (NLE)
 Prijedlog
 UREDBE VIJEĆA
 o zajedničkom poduzeću ECSEL
 (Tekst značajan za EGP)
 VIJEĆE EUROPSKE UNIJE,
 uzimajući u obzir Ugovor o funkcioniranju
 Europske unije, a posebno njegov članak 187. i članak 188. stavak 1.,
 uzimajući u obzir prijedlog Europske komisije,
 uzimajući u obzir mišljenje Europskog
 parlamenta[13],
 uzimajući u obzir mišljenje Europskoga
 gospodarskog i socijalnog odbora[14],
 budući da:
 (1) Javno-privatna partnerstva u
 obliku zajedničkih tehnoloških inicijativa prvotno su bila predviđena Odlukom
 br. 1982/2006/EZ Europskog parlamenta i Vijeća od 18. prosinca 2006. o Sedmom
 okvirnom programu Europske zajednice za istraživanje, tehnološki razvoj i
 demonstracijske aktivnosti (2007. – 2013.)[15].
 (2) Odlukom Vijeća 2006/971/EZ od
 19. prosinca 2006. o posebnom programu „Suradnja” za provedbu Sedmog okvirnog
 programa Europske zajednice za istraživanje, tehnološki razvoj i demonstracijske
 aktivnosti (2007. – 2013.)[16]
 izdvojena su posebna javno-privatna partnerstva koja treba podržati,
 uključujući javno-privatna partnerstva u posebnim područjima zajedničkih
 tehnoloških inicijativa ENIAC i ARTEMIS.
 (3) Strategija Europa 2020.[17] naglašava potrebu za razvojem
 povoljnih uvjeta za ulaganje u znanje i inovacije kako bi se postigao pametan,
 održiv i uključiv rast u Uniji. Europski parlament i Vijeće podržali su tu
 strategiju.
 (4) Uredbom (EU) br. .../2013.
 Europskog parlamenta i Vijeća od ... 2013. o osnivanju Obzora 2020. – Okvirnog
 programa za istraživanje i inovacije (2014. – 2020.)[18] želi se postići veći učinak na
 istraživanje i inovacije združivanjem sredstava okvirnog programa Obzor 2020. i
 privatnog sektora u javno-privatnim partnerstvima u ključnim područjima u
 kojima istraživanje i inovacije mogu pridonijeti ciljevima Unije u pogledu
 konkurentnosti u širem smislu i pomoći u suočavanju s društvenim izazovima.
 Uključenost Unije u tim partnerstvima može biti u obliku financijskih doprinosa
 zajedničkim poduzećima osnovanim na temelju članka 187. Ugovora o
 funkcioniranju Europske unije u skladu s Odlukom br. 1982/2006/EZ.
 (5) U skladu s Odlukom Vijeća
 (EU) br. [...]/2013 od [...] 2013. o uspostavljanju posebnog programa za
 provedbu Obzora 2020. (2014. – 2020.)[19] trebala bi se pružiti daljnja
 podrška zajedničkim poduzećima osnovanim Odlukom br. 1982/2006/EZ u skladu
 s uvjetima koji su navedeni u Odluci (EU) br. [...]/2013. Prioritet
 postizanja vodećeg položaja u industriji usmjeren je na dvije linije djelovanja
 u okviru informacijskih i komunikacijskih tehnologija: „mikroelektronika i
 nanoelektronika” te „nova generacija komponenti i sustava, inženjering
 naprednih i pametnih ugrađenih komponenti i sustava”. Ugrađeni računalni
 sustavi (ARTEMIS) i nanoelektronika (ENIAC) trebaju se objediniti u jednu
 inicijativu.
 (6) Komunikacijom Komisije
 „Europska strategija za ključne omogućavajuće tehnologije — Most prema rastu i
 radnim mjestima”[20]
 utvrđuju se ključne omogućavajuće tehnologije (dalje u tekstu „KET”) koje
 uključuju mikroelektroniku i nanoelektroniku kao neophodne izvore inovacija.
 Trenutačno postoji jaz između stvaranja osnovnog znanja i njegove naknadne
 komercijalizacije u obliku proizvoda i usluga. Taj je problem potrebno
 riješiti, među ostalim, usmjerenim djelovanjem u području probnih proizvodnih
 linija i inovacijskih pilot-projekata, uključujući one većeg opsega, kako bi se
 postigla validacija tehnologija i proizvoda u industrijskim uvjetima te veća
 integracija i međusobno oplođivanje različitih ključnih omogućavajućih
 tehnologija.
 (7) Prema Komunikaciji Komisije
 „Europska strategija za mikroelektroničke i nanoelektroničke komponente i
 sustave”[21],
 mikroelektroničke i nanoelektroničke komponene i sustavi podupiru inovacije i
 konkurentnost u svim glavnim gospodarskim sektorima. Zbog važnosti područja i
 izazova s kojima se dionici u Uniji suočavaju potrebno je hitno djelovanje kako
 bi se izbjegle slabe karike u inovacijskom i vrijednosnom lancu Europe. Stoga
 se predlaže uspostavljanje mehanizma na razini Unije kako bi se povezala i
 usmjerila potpora država članica, Unije i privatnog sektora namijenjena
 istraživanju i inovacijama u području elektroničkih komponenti i sustava.
 (8) Kako bi Europa ponovno
 zauzela vodeći položaj u nanoelektroničkom ekosustavu, dionici iz područja
 industrije i istraživanja predložili su strateški program istraživanja i
 inovacija s ukupnim iznosom ulaganja od 100 milijardi EUR do godine 2020.,
 kojim se želi svjetske prihode koje Europa ostvaruje u području nanoelektronike
 povećati za više od 200 milijardi EUR i u Europi stvoriti dodatnih 250 000
 izravnih i induciranih radnih mjesta.
 (9) Izraz „elektroničke
 komponente i sustavi” obuhvaća područje mikroelektronike i nanoelektronike te
 ugrađenih/kibernetičko-fizičkih i pametnih integriranih sustava i aplikacija.
 (10) Zajedničko poduzeće ENIAC
 uspostavljeno Uredbom Vijeća (EZ) br. 72/2008 od 20. prosinca 2007.[22] uspješno je provelo
 istraživački program te tako ojačalo odgovarajuća područja nanoelektronike u
 kojima je Europa poboljšala svoju konkurentnost poticanjem ulaganja u
 prioritetna područja i uključivanjem cijelog ekosustava.
 (11) Zajedničko poduzeće ARTEMIS
 uspostavljeno Uredbom Vijeća (EZ) br. 74/2008 od 20. prosinca 2007. o
 uspostavljanju „zajedničkog poduzeća ARTEMIS” za provedbu zajedničke tehnološke
 inicijative u području ugrađenih računalnih sustava[23] uspješno je dokazalo svoj
 strateški položaj koji združuje pristup odozgo prema dolje kada je riječ o
 upravljanju s pristupom odozdo prema gore kada je riječ o definiranju tehničkih
 problema koje treba riješiti, što privlači projekte čiji su ishodi izravno
 relevantni za industriju.
 (12) Iz privremenih ocjena
 zajedničkih poduzeća ENIAC i ARTEMIS razvidno je da su ta poduzeća korisna i
 primjerena sredstva za združivanje snaga te da imaju snažan utjecaj u svojim
 područjima. Stoga je potrebno nastaviti podržavati područja istraživanja koja
 obuhvaćaju zajednička poduzeća ENIAC i ARTEMIS kako bi se dodatno poboljšala
 konkurentnost industrije elektroničkih komponenti i sustava u Europi, a napori
 usmjerili na niz strateških aktivnosti koje su zajednički dogovorili privatni i
 javni dionici uključeni u te inicijative.
 (13) Kontinuirana podrška za
 programe istraživanja u području nanoelektronike i ugrađenih računalnih sustava
 trebala bi se temeljiti na iskustvu djelovanja zajedničkih poduzeća ENIAC i
 ARTEMIS uključujući rezultate njihovih privremenih ocjena, preporuke dionika i
 potrebu za postizanjem učinkovite koordinacije i sinergije sredstava.
 (14) Postoji pojačana interakcija
 između dionika europskih tehnoloških platformi ARTEMIS, ENIAC i EPoSS (europska
 tehnološka platforma za integraciju pametnih sustava) koja je detaljno opisana
 u strateškom programu za istraživanje i inovacije na visokoj razini poduzeća u
 sektoru komponenti i sustava IKT-a, koji su ona objavila 2012. godine. Kako bi
 se na što bolji način iskoristile i nadogradile sinergije koje proizlaze iz tih
 interakcija potrebno je osnovati zajedničko poduzeće (dalje u tekstu
 „zajedničko poduzeće ECSEL”) koje obuhvaća elektroničke komponente i sustave,
 uključujući prijašnje aktivnosti zajedničkih poduzeća ENIAC i ARTEMIS, te koje
 koristi strukturu i pravila prikladnija za tu svrhu kako bi povećala
 učinkovitost i osigurala pojednostavnjenje. U tu svrhu zajedničko poduzeće
 ECSEL moglo bi usvojiti financijska pravila koja su specifična za njegove
 potrebe u skladu s člankom 209. Uredbe (EU, Euratom) br. 966/2012
 Europskog parlamenta i Vijeća od 25. listopada 2012. o financijskim pravilima
 koja se primjenjuju na opći proračun Unije[24].
 (15) Provedba strateškog programa
 za istraživanje i inovacije na visokoj razini koji su predložili dionici iz
 sektora industrije oslanja se na nekoliko izvora potpore: nacionalni,
 regionalni i međuvladini programi, Okvirni program Unije i zajednička
 tehnološka inicijativa u obliku javno-privatnog partnerstva.
 (16) Javno-privatno partnerstvo za
 elektroničke komponente i sustave trebalo bi povezati financijska i tehnička
 sredstva koja su bitna kako bi se svladala složenost sve bržeg razvoja
 inovacija u tom području. Zato bi članovi zajedničkog poduzeća ECSEL morali
 biti Unija, države članice i pridružene zemlje okvirnog programa Obzor 2020.
 (dalje u tekstu „pridružene zemlje”) na dobrovoljnoj osnovi te udruženja kao
 privatni članovi koji predstavljaju poduzeća koja su njihovi članovi i druge
 organizacije aktivne u području elektroničkih komponenti i sustava u Europi.
 Zajedničko poduzeće ECSEL otvoreno je za pristup novim članovima.
 (17) Zajedničko poduzeće ECSEL
 moralo bi se baviti jasno utvrđenim temama koje bi omogućile europskim
 poduzećima u širem smislu da projektiraju, proizvode i upotrebljavaju
 najinovativnije tehnologije za elektroničke komponente i sustave. Strukturirana
 i usklađena financijska potpora na europskoj razini potrebna je kako bi se
 pomoglo istraživačkim timovima i europskim poduzećima da zadrže vodeći položaj
 u visoko konkurentnom globalnom kontekstu, osiguralo da poduzeća diljem Europe
 mogu što prije i u visokim razmjerima imati koristi od vodećeg položaja u
 tehnologiji koji stvara prelijevanja važna za društvo, podijelilo preuzimanje
 rizika i udružile snage usklađivanjem strategija i ulaganja s ciljem postizanja
 zajedničkog europskog interesa. Po primitku obavijesti države članice ili
 skupine dotičnih država članica Komisija može odlučiti da se inicijative
 zajedničkog poduzeća ECSEL mogu smatrati važnim projektima od zajedničkog
 europskog interesa, ako su zadovoljeni svi odgovarajući uvjeti.
 (18) Privatna udruženja AENEAS,
 ARTEMISIA i EPoSS u pismenom su obliku izrazila svoju suglasnost da se istraživačke
 i inovacijske aktivnosti u području djelovanja zajedničkog poduzeća ECSEL
 nastave u okviru strukture koja odgovara prirodi javno-privatnog partnerstva.
 Primjereno je da privatna udruženja prihvate Statut iz Priloga ovoj Uredbi
 putem izjave o suglasnosti.
 (19) Kako bi ostvarilo svoje
 ciljeve, zajedničko poduzeće ECSEL moralo bi pružati financijsku potporu,
 uglavnom u obliku bespovratnih sredstava sudionicima na temelju otvorenih i
 konkurentnih poziva na podnošenje prijedloga. Takva financijska potpora mora
 biti usmjerena na dokazane tržišne nedostatke koji sprečavaju razvoj dotičnog
 programa te mora imati poticajni učinak na promjenu ponašanja primatelja.
 (20) Kako bi se osigurali jednaki
 uvjeti za sva poduzeća aktivna na unutarnjem tržištu, sredstva koja nudi
 Okvirni program Unije trebaju biti osmišljena u skladu s pravilima o državnoj
 potpori kako bi se osigurala učinkovitost javne potrošnje i spriječilo
 narušavanje tržišta u obliku istiskivanja privatnog financiranja, stvaranja
 neučinkovitih tržišnih struktura ili održavanja neučinkovitih poduzeća.
 (21) Sudjelovanje u neizravnim
 aktivnostima koje financira zajedničko poduzeće ECSEL treba biti u skladu s
 Uredbom (EU) br. ... /2013. Europskog Parlamenta i Vijeća od ... 2013. o
 utvrđivanju pravila za sudjelovanje i širenje rezultata u okviru „Okvirnog
 programa za istraživanje i inovacije (2014. – 2020.) - Obzor 2020”[25].
 (22) Financijskim doprinosima Unije
 trebalo bi se upravljati u skladu s načelima dobrog financijskog upravljanja i
 odgovarajućim pravilima neizravnog upravljanja utvrđenih Uredbom (EU, Euratom)
 br. 966/2012 i Delegiranom uredbom Komisije (EU) br. 1268/2012 od 29.
 listopada 2012. o pravilima primjene Uredbe (EU, Euratom) br. 966/2012[26].
 (23) Revizije primatelja sredstava
 Unije iz ove Uredbe morale bi se provoditi na način kojim se smanjuje
 administrativno opterećenje u skladu s Uredbom (EU) br.[...]/2013 [okvirni
 program Obzor 2020.].
 (24) Financijski interesi Unije i
 ostalih članova zajedničkog poduzeća ECSEL morali bi se zaštititi tijekom
 cijelog ciklusa rashoda proporcionalnim mjerama uključujući sprečavanje,
 otkrivanje i ispitivanje nepravilnosti, povrat izgubljenih, krivo isplaćenih
 ili nepravilno upotrijebljenih sredstava te po potrebi administrativne i
 novčane kazne u skladu s Uredbom (EU, Euratom) br. 966/2012.
 (25) Unutarnji revizor Komisije ima
 iste ovlasti nad zajedničkim poduzećem ECSEL kakve ima nad Komisijom.
 (26) U skladu s člankom 287.
 stavkom 1. Ugovora, osnivačkim aktom tijela, ureda ili agencija koje je Unija
 osnovala može se isključiti provjera računa svih prihoda i rashoda tih tijela,
 ureda i agencija od strane Revizorskog suda. U skladu s člankom 60. stavkom 5.
 Uredbe (EU, Euratom) br. 966/2012, račune tijela iz članka 209. te Uredbe
 mora provjeriti neovisno revizorsko tijelo koje, između ostalog, daje mišljenje
 o pouzdanosti računâ te zakonitosti i pravilnosti povezanih transakcija. Kako
 bi se izbjegla dvostruka provjera računâ, opravdano je da računi zajedničkog
 poduzeća ECSEL ne budu predmetom provjere Revizorskog suda.
 (27) U skladu s načelima
 supsidijarnosti i proporcionalnosti navedenima u članku 5. Ugovora o Europskoj
 uniji, države članice ne mogu u dovoljnoj mjeri postići ciljeve zajedničkog
 poduzeća ECSEL u jačanju istraživanja i inovacija u industriji diljem Unije te
 stoga, radi izbjegavanja dupliciranja, održavanja kritične mase i osiguravanja
 optimalne uporabe javnih sredstava, te ciljeve može lakše postići Unija. Ova je
 Uredba ograničena na minimum potreban za postizanje tih ciljeva i ne prelazi
 ono što je potrebno za tu svrhu.
 (28) Zajednička poduzeća ENIAC i
 ARTEMIS osnovana su za razdoblje do 31. prosinca 2017. Radi osiguravanja
 optimalnog korištenja dostupnih sredstava za istraživanje, prelazak sa
 zajedničkih poduzeća ENIAC i ARTEMIS na zajedničko poduzeće ECSEL trebalo bi
 uskladiti i sinkronizirati s prelaskom sa Sedmog okvirnog programa na okvirni
 program Obzor 2020. U interesu pravne sigurnosti i jasnoće, Uredbe Vijeća (EZ)
 br. 72/2008 i br. 74/2008 treba staviti izvan snage i utvrditi
 prijelazne odredbe.
 DONIJELA JE OVU UREDBU:
 Članak 1.
 Uspostava
 1. Za provedbu zajedničke
 tehnološke inicijative „Elektroničke komponente i sustavi za vodeći položaj
 Europe” uspostavlja se zajedničko poduzeće u smislu članka 187. Ugovora o
 funkcioniranju Europske unije (dalje u tekstu: „zajedničko poduzeće ECSEL”) za
 razdoblje do 31. prosinca 2024.
 2. Zajedničko poduzeće ECSEL
 zamjenjuje i nasljeđuje zajednička poduzeća ENIAC i ARTEMIS kako je prvotno
 određeno Uredbama Vijeća (EZ) br. 72/2008 i br. 74/2008.
 3. Zajedničko poduzeće ECSEL tijelo
 je kojemu je povjerena provedba javno-privatnog partnerstva navedenog u članku
 209. Uredbe (EU, Euratom) br. 966/2012.
 4. Zajedničko poduzeće ECSEL
 pravna je osoba. U svakoj državi članici ima najdalekosežniju pravnu i poslovnu
 sposobnost koja se jamči pravnim osobama prema zakonima te države članice.
 Konkretno, ono može stjecati pokretnine i nekretnine ili njima raspolagati te
 može biti stranka u sudskom postupku.
 5. Sjedište zajedničkog poduzeća
 ECSEL bit će u Bruxellesu, u Belgiji.
 6. Statut zajedničkog poduzeća
 ECSEL utvrđen je u Prilogu.
 Članak 2.
 Ciljevi
 1. Zajedničko poduzeće ECSEL ima
 sljedeće ciljeve:
 (a)
 pridonijeti provedbi Uredbe (EU) br. ...
 Europskog parlamenta i Vijeća od ... 2013. o osnivanju Obzora 2020. − Okvirnog
 programa za istraživanje i inovacije (2014. − 2020.), a posebno dijela ... Odluke
 br. .../2013/EU Vijeća od ... 2013. o osnivanju posebnog programa za provedbu
 Obzora 2020. (2014. – 2020.);
 (b)
 pridonijeti razvoju snažne i globalno konkurentne
 industrije elektroničkih komponenti i sustava u Uniji;
 (c)
 osigurati raspoloživost elektroničkih komponenti i
 sustava za ključna tržišta i za rješavanje društvenih izazova s ciljem da
 Europa zadrži vodeći položaj u tehnološkom razvoju, da se premosti jaz između
 istraživanja i primjene, ojačaju mogućnosti razvoja inovacija te ostvari
 gospodarski rast i rast zapošljavanja u Uniji;
 (d)
 uskladiti strategije s državama članicama kako bi
 se privukla privatna ulaganja i doprinijelo učinkovitosti javne potpore,
 izbjegavajući nepotrebno udvostručavanje i fragmentaciju napora te olakšavajući
 sudjelovanje dionika uključenih u istraživanje i inovacije;
 (e)
 održati i povećati mogućnosti proizvodnje
 poluvodiča i pametnih sustava u Europi, uključujući vodeći položaj u području
 proizvodne opreme i obrade materijala;
 (f)
 osigurati vodeći položaj u projektnom i sistemskom
 inženjeringu uključujući ugrađene tehnologije;
 (g)
 omogućiti svim dionicima pristup vrhunskoj
 infrastrukturi za projektiranje i proizvodnju elektroničkih komponenti te
 ugrađenih/kibernetičko-fizičkih i pametnih sustava;
 (h)
 razviti dinamični ekosustav koji uključuje
 inovativna mala i srednja poduzeća (MSP-ovi), jačati postojeće klastere i
 podupirati stvaranje novih klastera u obećavajućim novim područjima.
 2. Djelovanje zajedničkog
 poduzeća ECSEL temeljit će se na rezultatima koje su postigla zajednička
 poduzeća ENIAC i ARTEMIS i europska tehnološka platforma EPoSS. Ono će
 podržavati nove razvoje u sljedećim glavnim područjima i sinergije između njih:
 (a)
 projektirane tehnologije, procesi i integracija,
 oprema, materijali i proizvodnja mikroelektronike i nanoelektronike s ciljem
 postizanja minijaturizacije, diversifikacije i diferencijacije, heterogene
 integracije;
 (b)
 procesi, metode, alati i platforme, referentni
 nacrti i arhitekture za softvere i/ili nadzorno intenzivne ugrađene/kibernetičko-fizičke
 sustave za postizanje cjelovitog povezivanja i interoperabilnosti, funkcionalne
 sigurnosti, visoke raspoloživosti i sigurnosti aplikacija za profesionalnu
 upotrebu i za potrošače te povezane usluge;
 (c)
 višedisciplinarni pristupi za pametne sustave koji
 se oslanjaju na razvoj u cjelovitom projektiranju i naprednoj proizvodnji u
 cilju stvaranja samodostatnih i prilagodljivih pametnih sustava sa
 sofisticiranim sučeljima i složenim funkcijama koje se temelje npr. na
 cjelovitoj integraciji otkrivanja, aktiviranja, obrade, opskrbe energijom i
 umrežavanja.
 Članak 3.
 Financijski doprinos Unije
 1. Maksimalni doprinos Unije,
 uključujući odobrena sredstva EFTA-e, za administrativne i operativne troškove
 zajedničkog poduzeća ECSEL iznosi 1 215 255 000 EUR. Doprinos
 se plaća iz odobrenih sredstava općeg proračuna Unije koja su dodijeljena
 posebnom programu za provedbu Obzora 2020. (2014. – 2020.). Izvršenje
 proračuna u pogledu doprinosa Unije povjerava se zajedničkom poduzeću ECSEL
 koje djeluje kao tijelo navedeno u članku 209. Uredbe (EU, Euratom)
 br. 966/2012 u skladu s člankom 58. stavkom 1. točkom (c) podtočkom iv. i
 člancima 60. i 61. te Uredbe.
 2. Uvjeti za financijski
 doprinos Unije utvrđuju se sporazumom o delegiranju i godišnjim sporazumima o
 prijenosu sredstava koje zaključuju Komisija, u ime Unije, i zajedničko
 poduzeće ECSEL.
 3. Sporazum o delegiranju
 naveden u stavku 2. pokriva aspekte navedene u članku 58. stavku 3., člancima
 60. i 61. Uredbe (EU, Euroatom) br. 966/2012 i u članku 40. Delegirane
 uredbe Komisije (EU) br. 1268/2012 kao i, među ostalim, sljedeće:
 (a)
 zahtjeve za doprinose zajedničkog poduzeća ECSEL
 povezane s mjerodavnim pokazateljima uspješnosti navedenima u Prilogu II.
 Odluci br. .../EU [posebni program za provedbu okvirnog programa Obzor 2020.];
 (b)
 zahtjeve za doprinose zajedničkog poduzeća ECSEL u
 pogledu praćenja navedenog u Prilogu III. Odluci br. .../EU [posebni
 program za provedbu okvirnog programa Obzor 2020.];
 (c)
 posebne pokazatelje uspješnosti povezane s
 funkcioniranjem zajedničkog poduzeća ECSEL;
 (d)
 aranžmane u pogledu pružanja potrebnih podataka
 kako bi se osiguralo da Komisija može ispuniti svoje obveze širenja rezultata i
 izvješćivanja kako je navedeno u članku 22. Uredbe (EU) br. .../2013
 [okvirni program Obzor 2020.];
 (e)
 uporabu ljudskih potencijala i promjene u tom
 području, posebice zapošljavanje prema funkcijskoj skupini, platnom razredu i
 kategoriji, postupak reklasifikacije i sve promjene u pogledu članova osoblja.
 Članak 4.
 Doprinosi ostalih članova
 1. Države članice zajedničkog
 poduzeća ECSEL tijekom razdoblja koje je utvrđeno člankom 1. daju financijski
 doprinos za operativne troškove zajedničkog poduzeća ECSEL od najmanje
 1 200 000 000 EUR.
 2. Privatni članovi daju ili
 osiguravaju da njihovi sastavni subjekti tijekom razdoblja koje je utvrđeno
 člankom 1. daju doprinose zajedničkom poduzeću ECSEL od najmanje
 1 700 000 000 EUR.
 3. Doprinosi iz stavaka 1. i 2.
 sastoje se od doprinosa zajedničkom poduzeću ECSEL iz klauzule 16. stavka 2.,
 klauzule 16. stavka 3. točke (b) i klauzule 16. stavka 3. točke (c) Statuta.
 4. Ostali članovi zajedničkog
 poduzeća ECSEL svake godine do 31. siječnja podnose izvješće upravnom odboru o
 vrijednosti doprinosa navedenih u stavku 1. i 2. koji su dani u svakoj od
 prethodnih financijskih godina.
 5. U svrhu vrednovanja doprinosa
 iz klauzule 16. stavka 3. Statuta, troškovi se utvrđuju prema uobičajenoj
 praksi troškovnog računovodstva dotičnih subjekata, prema mjerodavnim
 standardima računovodstva zemlje u kojoj je subjekt osnovan i prema mjerodavnim
 međunarodnim standardima računovodstva / međunarodnim standardima financijskog
 izvješćivanja. Neovisni vanjski revizor kojeg imenuje dotični subjekt potvrđuje
 troškove. Zajedničko poduzeće ECSEL provjerava vrednovanje doprinosa. U slučaju
 sumnje zajedničko poduzeće ECSEL može provesti reviziju.
 6. Komisija može poduzeti
 korektivne mjere te eventualno okončati, proporcionalno smanjiti ili
 suspendirati financijski doprinos Unije zajedničkom poduzeću ECSEL ili
 pokrenuti postupak likvidacije naveden u klauzuli 26. stavku 2. Statuta ako ti
 članovi ili njihovi sastavni subjekti ne daju doprinose, daju samo djelomične
 doprinose ili kasne s doprinosima koji su navedeni u stavcima 1. i 2.
 Članak 5.
 Financijska pravila
 Zajedničko poduzeće ECSEL donosi svoja posebna
 financijska pravila u skladu s člankom 209. Uredbe (EU, Euratom)
 br. 966/2012 i Uredbom (EU) br. ... [Delegirana uredba po modelu Financijske
 uredbe za JPP].
 Članak 6.
 Osoblje
 1. Pravilnik o osoblju za
 dužnosnike i Uvjeti zaposlenja ostalih službenika Europske unije koji su utvrđeni Uredbom Vijeća (EEZ,
 Euratom, EZUČ) br. 259/68[27]
 i pravila donesena sporazumom sklopljenim između institucija Unije radi
 stupanja na snagu tih akata primjenjuju se na osoblje koje zapošljava
 zajedničko poduzeće ECSEL.
 2. U odnosu na osoblje zajedničkog
 poduzeća ECSEL upravni odbor izvršava ovlasti koje su Pravilnikom o osoblju
 dodijeljene tijelu za imenovanja, a Uvjetima zaposlenja ostalih službenika
 tijelu nadležnom za sklapanje ugovora (dalje u tekstu „ovlasti tijela za
 imenovanja”).
 Upravni odbor, u skladu s člankom 110. Pravilnika
 o osoblju, donosi odluku na temelju članka 2. stavka 1. Pravilnika o osoblju i
 članka 6. Uvjeta zaposlenja ostalih službenika kojom se relevantne ovlasti
 tijela za imenovanja delegiraju izvršnom direktoru i definiraju uvjeti pod
 kojima se delegiranje ovlasti može suspendirati. Izvršni direktor može dalje
 prenositi te ovlasti.
 U izvanrednim okolnostima upravni odbor može
 odlučiti privremeno suspendirati delegiranje ovlasti tijela za imenovanje
 izvršnom direktoru i onima na koje je on prenio te ovlasti i izvršavati ih
 samostalno ili ih delegirati jednom od svojih članova ili članu osoblja
 zajedničkog poduzeća ECSEL koji nije izvršni direktor.
 3. Upravni odbor donosi
 odgovarajuća provedbena pravila na temelju kojih se primjenjuju Pravilnik o
 osoblju i Uvjeti zaposlenja ostalih službenika u skladu s člankom 110.
 Pravilnika o osoblju.
 4. Broj zaposlenika utvrđuje se
 planom radnih mjesta za osoblje zajedničkog poduzeća ECSEL u kojem se navodi
 broj privremenih radnih mjesta prema funkcijskoj skupini i platnom razredu te
 broju ugovornog osoblja iskazanom u ekvivalentima punog radnog vremena, u skladu s njegovim godišnjim proračunom.
 5. Osoblje zajedničkog poduzeća
 ECSEL sastoji se od privremenog osoblja i ugovornog osoblja.
 6. Sve troškove koji se odnose
 na osoblje snosi zajedničko poduzeće ECSEL.
 Članak 7.
 Upućeni nacionalni stručnjaci i vježbenici
 1. Zajedničko poduzeće ECSEL
 može se koristiti upućenim nacionalnim stručnjacima i vježbenicima koji nisu
 zaposleni u zajedničkom poduzeću ECSEL. Broj upućenih nacionalnih stručnjaka
 iskazan u ekvivalentima punog radnog vremena dodaje se broju zaposlenika kako
 je navedeno u članku 6. stavku 4. u skladu s godišnjim proračunom.
 2. Upravni odbor donosi odluku
 kojom se utvrđuju pravila o upućivanju nacionalnih stručnjaka u zajedničko
 poduzeće ECSEL i o korištenju vježbenicima.
 Članak 8.
 Povlastice i imuniteti
 Protokol o povlasticama i imunitetima Europske
 unije primjenjuje se na zajedničko poduzeće ECSEL i njegovo osoblje.
 Članak 9.
 Odgovornost zajedničkog poduzeća ECSEL
 1. Ugovorna odgovornost
 zajedničkog poduzeća uređena je odgovarajućim ugovornim odredbama i zakonom
 koji se primjenjuju na predmetni sporazum, odluku ili ugovor.
 2. U slučaju izvanugovorne
 odgovornosti zajedničko poduzeće ECSEL, u skladu s općim načelima koja su
 zajednička zakonodavstvima država članica, nadoknađuje svu štetu koju je
 prouzročilo njegovo osoblje tijekom izvršavanja svojih dužnosti.
 3. Sva plaćanja zajedničkog
 poduzeća ECSEL, s obzirom na odgovornost iz stavaka 1. i 2. te troškovi i
 izdaci koji nastaju s tim u vezi, smatraju se rashodima zajedničkog poduzeća
 ECSEL i pokrivaju se njegovim sredstvima.
 4. Zajedničko poduzeće ECSEL
 isključivo je odgovorno za izvršavanje svojih obveza.
 Članak 10.
 Nadležnost Suda i primjenjivo pravo
 1. Sud je nadležan pod uvjetima
 koji su utvrđeni Ugovorom i u sljedećim slučajevima:
 (a)
 za sve sporove između članova zajedničkog poduzeća
 ECSEL koji se odnose na predmet ove Uredbe;
 (b)
 na temelju arbitražnih klauzula u sporazumima,
 odlukama i ugovorima koje sklapa zajedničko poduzeće ECSEL;
 (c)
 za sporove koji se odnose na nadoknadu štete koju
 je prouzročilo osoblje zajedničkog poduzeća ECSEL tijekom izvršavanja svojih
 dužnosti;
 (d)
 za sve sporove između zajedničkog poduzeća ECSEL i
 njegovog osoblja u okvirima i pod uvjetima utvrđenima Pravilnikom o osoblju za
 dužnosnike i Uvjetima zaposlenja ostalih službenika Europske unije.
 2. Na sva pitanja koja su
 povezana s pridruženim zemljama primjenjuju se posebne odredbe odgovarajućih
 sporazuma.
 3. Na sva pitanja koja nisu
 obuhvaćena ovom Uredbom ili pravnim aktima Unije primjenjuje se zakonodavstvo
 države u kojoj se nalazi sjedište zajedničkog poduzeća ECSEL.
 Članak 11.
 Ocjenjivanje
 1. Komisija do 31. prosinca
 2017. provodi privremeno ocjenjivanje zajedničkog poduzeća ECSEL prilikom
 kojega se posebno ocjenjuje razina sudjelovanja u neizravnim aktivnostima i
 doprinosa tim aktivnostima kako privatnih članova tako i sastavnih subjekata, a
 i drugih pravnih subjekata. Komisija dostavlja zaključke tog ocjenjivanja i
 svoja zapažanja Europskom parlamentu i Vijeću do 30. lipnja 2018.
 2. Temeljem zaključaka
 privremene ocjene iz stavka 1. Komisija može djelovati u skladu s člankom 4.
 stavkom 6. ili poduzeti druge prikladne mjere.
 3. Unutar šest mjeseci nakon
 likvidacije zajedničkog poduzeća ECSEL, ali ne kasnije od dvije godine nakon
 pokretanja postupka likvidacije navedenog u klauzuli 26. Statuta, Komisija
 provodi konačno ocjenjivanje zajedničkog poduzeća ECSEL. Rezultati tog konačnog
 ocjenjivanja dostavljaju se Europskom parlamentu i Vijeću.
 Članak 12.
 Razrješnica
 1. Razrješnica za izvršenje
 proračuna u pogledu doprinosa Unije zajedničkom poduzeću ECSEL dio je
 razrješnice koju Europski parlament na preporuku Vijeća daje Komisiji u skladu
 s postupkom predviđenim člankom 319. Ugovora.
 2. Zajedničko poduzeće ECSEL u
 potpunosti surađuje s institucijama koje su uključene u postupak davanja
 razrješnice te dostavlja, prema potrebi, sve potrebne dodatne podatke. U tom se
 smislu od njega može zatražiti da bude zastupljeno na sastancima odgovarajućih
 institucija ili tijela i da pomaže dužnosniku za ovjeravanje na osnovi
 delegiranja ovlasti.
 Članak 13.
 Naknadne revizije
 1. Naknadne revizije rashoda za
 neizravne aktivnosti provodi zajedničko poduzeće ECSEL u skladu s člankom 23.
 Uredbe (EU) br. ... [okvirni program Obzor 2020.] kao dio neizravnih
 aktivnosti okvirnog programa Obzor 2020.
 2. Radi osiguranja usklađenosti
 Komisija može odlučiti provesti revizije iz stavka 1.
 Članak 14.
 Zaštita financijskih interesa Unije
 1. Ne dovodeći u pitanje klauzulu
 22. stavak 4. Statuta, zajedničko poduzeće ECSEL osoblju Komisije i drugim
 osobama koje ona ovlasti te Revizorskom sudu odobrava pristup svojim lokacijama
 i prostorima te svim podacima, uključujući podatke u elektroničkom obliku, koji
 su potrebni za provedbu revizija.
 2. Europski ured za borbu protiv
 prijevara (OLAF) može provoditi istrage, uključujući provjere i inspekcije na
 terenu, u skladu s odredbama i postupcima utvrđenima Uredbom (EZ)
 br. 1073/1999 Europskog Parlamenta i Vijeća od 25. svibnja 1999. o
 istragama koje provodi Europski ured za borbu protiv prijevara (OLAF)[28] i Uredbom Vijeća (Euratom, EZ)
 br. 2185/96 od 11. studenoga 1996. o provjerama i inspekcijama na terenu
 koje provodi Komisija s ciljem zaštite financijskih interesa Europskih zajednica
 od prijevara i ostalih nepravilnosti[29]
 kako bi utvrdio je li bilo prijevara, korupcije ili drugih ilegalnih aktivnosti
 koje utječu na financijske interese Unije, a povezane su s nekim sporazumom,
 odlukom ili ugovorom koji se financira na temelju ove Uredbe.
 3. Ne dovodeći u pitanje stavke
 1. i 2., sporazumi, odluke i ugovori koji proizlaze iz provedbe ove Uredbe
 sadržavaju odredbe koje izričito ovlašćuju Komisiju, zajedničko poduzeće ECSEL,
 Revizorski sud i OLAF za provedbu takvih revizija i istraga u skladu sa svojim
 nadležnostima.
 4. Zajedničko poduzeće ECSEL
 osigurava prikladnu zaštitu financijskih interesa svojih članova provedbom ili
 delegiranjem odgovarajućih unutarnjih i vanjskih provjera.
 5. Zajedničko poduzeće ECSEL
 pristupa Međuinstitucijskom sporazumu od 25. svibnja 1999. između Europskog
 parlamenta, Vijeća i Komisije o unutarnjim istragama koje provodi OLAF[30]. Zajedničko poduzeće ECSEL
 donosi mjere potrebne za olakšavanje unutarnjih istraga koje provodi OLAF.
 Članak 15.
 Povjerljivost
 Ne dovodeći u pitanje članak 16., zajedničko
 poduzeće ECSEL osigurava zaštitu osjetljivih podataka čije bi otkrivanje moglo
 naštetiti interesima njegovih članova ili sudionika u aktivnostima zajedničkog
 poduzeća ECSEL.
 Članak 16.
 Transparentnost
 1. Na dokumente zajedničkog
 poduzeća ECSEL primjenjuje se Uredba (EZ) br. 1049/2001 Europskog parlamenta i
 Vijeća od 30. svibnja 2001. o javnom pristupu dokumentima Europskog parlamenta,
 Vijeća i Komisije[31].
 2. Upravni odbor zajedničkog
 poduzeća ECSEL može donijeti praktična rješenja za provedbu Uredbe (EZ)
 br. 1049/2001.
 3. Ne dovodeći u pitanje članak
 10., odluke koje donosi zajedničko poduzeće ECSEL u skladu s člankom 8. Uredbe
 (EZ) br. 1049/2001 mogu biti predmetom pritužbe Ombudsmanu pod uvjetima
 utvrđenima člankom 228. Ugovora.
 Članak 17.
 Pravila za sudjelovanje i širenje rezultata
 Uredba (EU) br. ... [pravila za sudjelovanje u
 Obzoru 2020. i širenje njegovih rezultata] primjenjuju se na aktivnosti koje
 financira zajedničko poduzeće ECSEL. U skladu s tom Uredbom, zajedničko
 poduzeće ECSEL smatra se tijelom za financiranje i ono dodjeljuje financijsku
 potporu neizravnim aktivnostima kako je navedeno u klauzuli 1. točki (a)
 Statuta.
 Članak 18.
 Potpora države domaćina
 Moguće je sklopiti administrativni sporazum
 između zajedničkog poduzeća ECSEL i države u kojoj se nalazi njegovo sjedište s
 obzirom na povlastice i imunitete te druge oblike potpore koje ta država
 osigurava zajedničkom poduzeću ECSEL.
 Članak 19.
 Odredbe o stavljanju izvan snage i prijelazne odredbe
 1. Uredba (EZ) br. 72/2008 i
 Uredba (EZ) br. 74/2008 stavljaju se izvan snage s učinkom od dana stupanja na
 snagu ove Uredbe.
 2. Ne dovodeći u pitanje stavak
 1., na aktivnosti koje su započete na temelju Uredaba (EZ) br. 72/2008 i
 br. 74/2008 (EZ), uključujući godišnje planove provedbe donesene na
 temelju tih Uredaba, primjenjuju se te Uredbe do njihovog završetka.
 3. Uz doprinose navedene u
 članku 3. stavku 1. i članku 4. stavku 2. tijekom razdoblja 2014. – 2017.
 plaćaju se sljedeći doprinosi za administrativne troškove zajedničkog poduzeća
 ECSEL u cilju završavanja aktivnosti koje su započete u skladu s Uredbama (EZ)
 br. 72/2008 i br. 74/2008 (EZ): 2 050 000 EUR isplatit
 će Unija, 1 430 000 EUR udruženje AENEAS i 975 000 EUR
 udruženje ARTEMISIA.
 Privremena ocjena iz članka 11. stavka 1.
 uključuje konačnu ocjenu zajedničkih poduzeća ENIAC i ARTEMIS u skladu s
 Uredbama (EZ) br. 72/2008 i br. 74/2008.
 4. Izvršnom se direktoru, koji
 je imenovan na temelju Uredbe br. 72/2008, do kraja mandata dodjeljuje
 funkcija izvršnog direktora zajedničkog poduzeća ECSEL kako je utvrđeno ovom
 Uredbom s učinkom od dana stupanja na snagu ove Uredbe. Ostali uvjeti ugovora
 izvršnog direktora ostaju nepromijenjeni.
 5. Ako je izvršni direktor, koji
 je imenovan na temelju stavka 4., služio svoj prvi mandat, imenuje ga se za
 preostalo razdoblje mandata s mogućnošću produljenja mandata do 4 godine u
 skladu s klauzulom 8. stavkom 4. Statuta. Ako je izvršni direktor, koji je
 imenovan na temelju stavka 4., služio svoj drugi mandat, tada mu se mandat ne može
 produžiti. Izvršni direktor čiji je mandat produljen ne može po isteku cijelog
 razdoblja sudjelovati u novom postupku odabira za isto mjesto.
 6. Ugovor o radu izvršnog
 direktora koji je imenovan na temelju Uredbe br. 74/2008, prestaje važiti
 prije dana stupanja na snagu ove Uredbe.
 7. Ne dovodeći u pitanje stavke
 4. i 5. ova Uredba ne utječe na prava i obveze osoblja koje je zaposleno na
 temelju Uredaba (EZ) br. 72/2008 i br. 74/2008. Njihovi se ugovori
 mogu obnoviti na temelju ove Uredbe u skladu s Pravilnikom o osoblju i Uvjetima
 zaposlenja ostalih službenika te u skladu s proračunskim ograničenjima
 zajedničkog poduzeća ECSEL.
 8. Izvršni direktor zajedničkog
 poduzeća ECSEL saziva prvi sastanak upravnog odbora i odbora javnih tijela.
 9. Osim ako se članovi
 zajedničkog poduzeća ENIAC i zajedničkog poduzeća ARTEMIS ne dogovore drugačije
 temeljem Uredaba (EZ) br. 72/2008 i br. 74/2008, sva prava i obveze,
 uključujući imovinu, dugove ili obveze članova zajedničkih poduzeća temeljem
 tih Uredaba prenose se na članove zajedničkog poduzeća ECSEL temeljem ove
 Uredbe.
 10. Sva neiskorištena odobrena
 sredstva na temelju Uredaba (EZ) br. 72/2008 i br. 74/2008 prenose se
 na zajedničko poduzeće ECSEL. Bilo koji iznos koji su udruženje AENAS i
 udruženje ARTEMISIA dužna isplatiti za administrativna odobrena sredstva
 zajedničkih poduzeća ENIAC i ARTEMIS u razdoblju od 2008. – 2013. prenose se na
 zajedničko poduzeće ECSEL u skladu s uvjetima koji će se dogovoriti s
 Komisijom.
 Članak 20.
 Stupanje na snagu
 Ova Uredba stupa na snagu dvadesetog dana od
 dana njezine objave u Službenom listu Europske unije.
 Ova je Uredba u cijelosti obvezujuća
 i izravno se primjenjuje u svim državama članicama.
 Sastavljeno u Bruxellesu,
 Za
 Vijeće
 Predsjednik
 PRILOG
 STATUT
 ZAJEDNIČKOG PODUZEĆA ECSEL
 1. - Zadaće
 Zadaće su zajedničkog poduzeća ECSEL sljedeće:
 (a)
 financijski podržavati istraživanje i inovacije
 neizravnim aktivnostima, uglavnom u obliku bespovratnih sredstava;
 (b)
 osigurati održivo upravljanje zajedničkim poduzećem
 ECSEL;
 (c)
 uspostaviti usku suradnju i osigurati usklađenost s
 europskim (posebno s Obzorom 2020.), nacionalnim i nadnacionalnim aktivnostima,
 tijelima i dionicima, s namjerom poticanja plodnog inovacijskog okoliša u
 Europi, stvaranja sinergija te bolje primjene rezultata istraživanja i
 inovacija u području elektroničkih komponenti i sustava;
 (d)
 definirati i po potrebi prilagoditi višegodišnji
 strateški plan;
 (e)
 definirati i provoditi planove rada za izvršavanje
 višegodišnjeg strateškog programa;
 (f)
 pokretati pozive na podnošenje prijedloga, ocjenjivati
 prijedloge te dodjeljivati financijska sredstva neizravnim aktivnostima unutar
 granica raspoloživih sredstava;
 (g)
 objavljivati informacije o neizravnim aktivnostima;
 (h)
 pratiti provedbu neizravnih aktivnosti te
 upravljati sporazumima ili odlukama o dodjeli bespovratnih sredstava;
 (i)
 pratiti ukupni napredak prema postizanju ciljeva
 zajedničkog poduzeća ECSEL;
 (j)
 provoditi aktivnosti informiranja, komuniciranja,
 primjene i širenja rezultata primjenjujući mutatis mutandis odredbe članka 22.
 Uredbe (EU) br. .../2013 [okvirni program Obzor 2020.];
 (k)
 obavljati sve ostale zadaće potrebne za postizanje
 ciljeva koji su navedeni u članku 2.
 2. - Članovi
 1. Članovi su zajedničkog
 poduzeća ECSEL sljedeći:
 (a)
 Unija, koju predstavlja Komisija,
 (b)
 [Austrija, Belgija, Češka Republika, Danska,
 Estonija, Finska, Francuska, Grčka, Irska, Italija, Latvija, Litva, Luksemburg,
 Mađarska, Malta, Nizozemska, Njemačka, Poljska, Portugal, Rumunjska, Slovačka
 Republika, Slovenija, Španjolska, Švedska, Ujedinjena Kraljevina] i
 (c)
 nakon prihvaćanja ovog Statuta izjavom suglasnosti
 [udruženje AENEAS registrirano prema francuskom zakonu (registracijski
 br. 20070039) sa stalnim uredom u Parizu (Francuska), udruženje ARTEMISIA
 registrirano prema nizozemskom zakonu (registracijski br. 17201341) sa
 stalnim uredom u Eindhovenu (Nizozemska), udruženje EPoSS registrirano prema
 ... zakonu (registracijski br. ...) sa stalnim uredom u ... (...)].
 2. Zemlje koje su članice
 zajedničkog poduzeća ECSEL dalje se u tekstu navode kao „države članice
 ECSEL-a”. Svaka država članica ECSEL-a imenuje svoje predstavnike u tijela
 zajedničkog poduzeća ECSEL i određuje nacionalnog subjekta ili subjekte
 odgovorne za ispunjavanje obveza koje se odnose na aktivnosti zajedničkog
 poduzeća ECSEL.
 3. Države članice ECSEL-a i
 Komisija dalje se u tekstu navode kao „javna tijela” zajedničkog poduzeća
 ECSEL.
 4. Privatna udruženja dalje se u
 tekstu navode kao „privatni članovi” zajedničkog poduzeća ECSEL.
 3. - Promjene u članstvu
 1. Države članice Unije ili
 pridružene zemlje koje nisu navedene u klauzuli 2. stavku 1. točki (b) postaju
 članice zajedničkog poduzeća ECSEL nakon što pismeno obavijeste upravni odbor
 da su suglasne sa Statutom i svim odredbama koje uređuju funkcioniranje
 zajedničkog poduzeća ECSEL.
 2. Pod uvjetom da doprinose
 financiranju iz klauzule 16. stavka 4. za postizanje ciljeva zajedničkog
 poduzeća ECSEL utvrđenih člankom 2. i da prihvaćaju Statut, sljedeći subjekti
 mogu se prijaviti za članstvo u zajedničkom poduzeću ECSEL:
 (a)
 zemlje koje nisu navedene u stavku 1., a koje
 provode politike ili programe istraživanja i inovacija u području elektroničkih
 komponenti i sustava;
 (b)
 pravni subjekti koji izravno ili neizravno podupiru
 istraživanje i inovacije u nekoj od država članica ili pridruženih zemalja.
 3. Svi zahtjevi za članstvo u
 zajedničkom poduzeću ECSEL u skladu sa stavkom 2. upućuju se upravnom odboru.
 Odbor procjenjuje zahtjev uzimajući u obzir važnost i potencijalnu dodanu
 vrijednost podnositelja zahtjeva za postizanje ciljeva zajedničkog poduzeća
 ECSEL. Nakon toga upravni odbor odlučuje o zahtjevu.
 4. Svaki član može prekinuti
 svoje članstvo u zajedničkom poduzeću ECSEL. Prekid članstva stupa na snagu i
 postaje neopoziv šest mjeseci nakon obavješćivanja drugih članova. Od tog se
 trenutka bivši član oslobađa svih obveza osim onih koje je zajedničko poduzeće
 ECSEL odobrilo ili koje su nastale prije obavijesti o prekidanju članstva.
 5. Članstvo u zajedničkom
 poduzeću ECSEL ne može se prenositi na treću stranu bez prethodnog pristanka
 upravnog odbora.
 6. Nakon svake promjene članstva
 u skladu s ovom klauzulom zajedničko poduzeće ECSEL na svom web-mjestu
 objavljuje ažurirani popis članova zajedničkog poduzeća ECSEL i datum stupanja
 na snagu te promjene.
 4. – Organizacija zajedničkog poduzeća
 ECSEL
 Tijela su zajedničkog poduzeća ECSEL:
 (a)
 upravni odbor;
 (b)
 izvršni direktor;
 (c)
 odbor javnih tijela;
 (d)
 odbor privatnih članova.
 5. -Sastav upravnog odbora
 Upravni odbor sastoji se od predstavnika
 članova zajedničkog poduzeća ECSEL.
 Svaki član zajedničkog poduzeća ECSEL imenuje
 svoje predstavnike i glavnog delegata koji ima glasačka prava člana upravnog
 odbora.
 6. - Djelovanje upravnog odbora
 1. Glasačka prava raspodijeljena
 su na sljedeći način: 1/3 za privatne članove zajedno, 1/3 za Komisiju i 1/3 za
 države članice ECSEL-a zajedno. Članovi čine sve što je u njihovoj moći kako bi
 postigli konsenzus. U nedostatku konsenzusa upravni odbor donosi odluke većinom
 glasova od najmanje 75 % svih glasova, uključujući i glasove odsutnih članova.
 U prve dvije poslovne godine glasačka prava država
 članica ECSEL-a bit će raspoređena na sljedeći način: 1 % za svaku državu
 članicu ECSEL-a, a preostali postotak svake se godine raspoređuje među državama
 članicama ECSEL-a razmjerno financijskim doprinosima koje su one stvarno
 dodijelile u protekle dvije godine, uključujući njihov doprinos zajedničkim
 poduzećima ENIAC i ARTEMIS. Za naredne godine raspodjela glasačkih prava država
 članica ECSEL-a određuje se godišnje razmjerno financijskim sredstvima koja su
 one stvarno dodijelile u protekle dvije poslovne godine za neizravne aktivnosti.
 Glasačka prava privatnih članova raspoređuju se
 ravnomjerno među privatnim udruženjima osim ako odbor privatnih članova ne
 odluči drukčije.
 Glasačka prava za svakog novog člana zajedničkog
 poduzeća ECSEL koji nije država članica ili pridružena zemlja određuje upravni
 odbor prije njegova učlanjenja u zajedničko poduzeće ECSEL.
 2. Upravni odbor izabire
 predsjednika na razdoblje od najmanje jedne godine.
 3. Upravni odbor svoje redovite
 sastanke održava najmanje dva puta godišnje. Odbor može održati izvanredne
 sastanke na zahtjev Komisije ili većine predstavnika država članica ili
 privatnih članova ECSEL-a ili na zahtjev predsjednika ili izvršnog direktora u
 skladu s klauzulom 16. stavkom 5. Sastanke upravnog odbora saziva njegov
 predsjednik, a održavaju se u sjedištu zajedničkog poduzeća ECSEL.
 Kvorum upravnog odbora čine Komisija, privatni
 članovi i najmanje tri predstavnika glavnih delegata država članica ECSEL-a.
 Izvršni direktor sudjeluje u raspravama, ali nema
 pravo glasa.
 Upravni odbor može, ovisno o slučaju, pozvati
 druge osobe da budu nazočne njihovim sjednicama kao promatrači, a posebno
 predstavnike regionalnih tijela EU-a.
 Predstavnici članova zajedničkog poduzeća ECSEL
 nisu osobno odgovorni za aktivnosti koje poduzimaju u ulozi predstavnika upravnoga
 odbora.
 Upravni odbor donosi svoj poslovnik.
 7. – Zadaće upravnog odbora
 1. Upravni odbor u cijelosti je
 odgovoran za strateško usmjerivanje i djelovanje zajedničkog poduzeća ECSEL te
 nadgleda provedbu njegovih aktivnosti.
 2. Konkretnije, upravni odbor
 izvršava sljedeće zadaće:
 (a)
 ocjenjuje, prihvaća ili odbija zahtjeve za novo
 članstvo u skladu s klauzulom 3. stavkom 3.;
 (b)
 odlučuje o prekidu članstva svakog člana
 zajedničkog poduzeća ECSEL koji ne ispunjava svoje obveze;
 (c)
 donosi financijska pravila zajedničkog poduzeća
 ECSEL u skladu s člankom 5.;
 (d)
 donosi godišnji proračun zajedničkog poduzeća
 ECSEL, uključujući plan radnih mjesta u kojem se navodi broj privremenih radnih
 mjesta prema funkcijskoj skupini i platnom razredu i broj ugovornog osoblja i
 upućenih nacionalnih stručnjaka iskazan u ekvivalentima punog radnog vremena;
 (e)
 izvršava ovlasti tijela za imenovanja u odnosu na
 osoblje u skladu s člankom 6. stavkom 2.;
 (f)
 imenuje, razrješuje ili produžuje mandat izvršnog
 direktora te mu daje smjernice i prati njegov rad;
 (g)
 odobrava organizacijsko ustrojstvo programskog
 ureda iz klauzule 9. stavka 5. na temelju preporuke izvršnog direktora;
 (h)
 donosi višegodišnji strateški plan naveden iz
 klauzule 21. stavka 1.;
 (i)
 donosi plan rada i odgovarajuće procjene rashoda iz
 klauzule 21. stavka 2.;
 (j)
 odobrava godišnja financijska izvješća;
 (k)
 odobrava godišnje izvješće o radu, uključujući
 povezane rashode iz klauzule 22. stavka 1.
 (l)
 osigurava po potrebi uspostavu funkcije unutarnje
 revizije zajedničkog poduzeća ECSEL;
 (m)
 utvrđuje komunikacijsku politiku zajedničkog
 poduzeća ECSEL na preporuku izvršnog direktora;
 (n)
 po potrebi, utvrđuje provedbena pravila u skladu s
 člankom 6. stavkom 3.;
 (o)
 po potrebi, utvrđuje pravila o upućivanju
 nacionalnih stručnjaka u zajedničko poduzeće ECSEL i o korištenju vježbenicima
 u skladu s člankom 7. stavkom 2.;
 (p)
 po potrebi, uspostavlja savjetodavne skupine uz
 tijela zajedničkog poduzeća ECSEL;
 (q)
 po potrebi, Komisiji predaje zahtjeve za izmjenu
 ove Uredbe koje predlože članovi zajedničkog poduzeća ECSEL;
 (r)
 obavlja sve zadaće koje nisu posebno dodijeljene
 jednom od tijela zajedničkog poduzeća ECSEL; može te zadaće dodijeliti jednom
 od tih tijela.
 8 – Imenovanje, otpuštanje ili produljenje
 mandata izvršnog direktora
 1. Izvršnog direktora imenuje upravni
 odbor s popisa kandidata koji predlaže Komisija nakon otvorenog i
 transparentnog postupka odabira. Komisija po potrebi u postupak odabira
 uključuje predstavnike ostalih članova zajedničkog poduzeća ECSEL.
 Konkretno, odgovarajuća zastupljenost ostalih
 članova zajedničkog poduzeća ECSEL osigurava se u fazi postupka koja prethodi
 odabiru. U tu svrhu, države članice ECSEL-a i privatni članovi sporazumno
 imenuju predstavnika i promatrača u ime upravnog odbora.
 2. Izvršni direktor član je
 osoblja i zapošljava se kao privremeni djelatnik zajedničkog poduzeća ECSEL u
 skladu s člankom 2. točkom (a) Uvjeta zaposlenja ostalih službenika Unije.
 Predsjednik upravnog odbora predstavlja zajedničko
 poduzeće ECSEL u trenutku zaključivanja ugovora s izvršnim direktorom.
 3. Mandat izvršnog direktora
 traje tri godine. Na kraju tog razdoblja, Komisija po potrebi zajedno s
 državama članicama i privatnim članovima ocjenjuje rad izvršnog direktora te
 buduće zadaće i izazove zajedničkog poduzeća ECSEL.
 4. Upravni odbor može, postupajući
 na prijedlog Komisije koja uzima u obzir ocjenu iz stavka 3., jedanput
 produljiti mandat izvršnog direktora na razdoblje od najviše četiri godine.
 5. Izvršni direktor čiji je
 mandat produljen ne može po isteku tog mandata sudjelovati u novom postupku
 odabira za isto mjesto.
 6. Izvršni direktor može biti
 razriješen dužnosti isključivo odlukom upravnog odbora koji postupa na
 prijedlog Komisije pripremljen po potrebi zajedno s državama članicama ECSEL-a
 i privatnim članovima.
 9. - Zadaće izvršnog direktora
 1. Izvršni direktor glavni je
 izvršitelj odgovoran za svakodnevno upravljanje zajedničkim poduzećem ECSEL u
 skladu s odlukama upravnog odbora.
 2. Izvršni je direktor zakonski
 zastupnik zajedničkog poduzeća ECSEL. Izvršni direktor odgovara upravnom odboru.
 3. Izvršni direktor izvršava
 proračun zajedničkog poduzeća ECSEL.
 4. Konkretno, izvršni direktor
 neovisno izvršava sljedeće zadaće:
 (a)
 utvrđuje i podnosi upravnom odboru na odobrenje
 nacrt višegodišnjeg strateškog plana koji se sastoji od višegodišnjeg
 strateškog programa za istraživanje i inovacije koji je predložio odbor
 privatnih članova i višegodišnjih financijskih perspektiva koje su predložila
 javna tijela;
 (b)
 izrađuje i podnosi upravnom odboru na odobrenje
 nacrt godišnjeg proračuna, uključujući odgovarajući plan radnih mjesta u kojem
 se navodi broj privremenog osoblja u svakom platnom razredu i funkcijskoj
 skupini te broj ugovornog osoblja i upućenih nacionalnih stručnjaka iskazan u
 ekvivalentima punog radnog vremena;
 (c)
 priprema i podnosi upravnom odboru na odobrenje
 nacrt plana rada koji uključuje opseg poziva na podnošenje prijedloga potrebnih
 za provođenje plana istraživačkih i inovacijskih aktivnosti koji je predložio
 odbor privatnih članova te odgovarajuće procjene rashoda koje su predložila javna
 tijela;
 (d)
 podnosi upravnom odboru na odobrenje godišnja
 financijska izvješća;
 (e)
 izrađuje i podnosi upravnom odboru na odobrenje
 godišnje izvješće o radu, uključujući odgovarajuće rashode;
 (f)
 potpisuje pojedinačne sporazume ili odluke o
 dodjeli bespovratnih sredstava;
 (g)
 potpisuje ugovore javne nabave;
 (h)
 provodi komunikacijsku politiku zajedničkog
 poduzeća ECSEL;
 (i)
 organizira, usmjeruje i nadgleda rad i osoblje
 zajedničkog poduzeća ECSEL u okviru ovlasti koje mu je dao upravni odbor kako
 je utvrđeno člankom 6. stavkom 2.;
 (j)
 uspostavlja i osigurava rad učinkovitog i
 djelotvornog sustava unutarnje kontrole te prijavljuje upravnom odboru svaku
 njegovu važniju promjenu;
 (k)
 osigurava provedbu procjene rizika i upravljanja
 rizikom;
 (l)
 poduzima druge potrebne mjere za ocjenu napretka zajedničkog
 poduzeća ECSEL u postizanju ciljeva koji su utvrđeni člankom 2.;
 (m)
 izvršava sve ostale zadaće koje izvršnom direktoru
 povjeri ili delegira upravni odbor.
 5. Izvršni direktor osniva
 programski ured koji je pod njegovom odgovornošću za obavljanje svih zadaće
 potpore koje proizlaze iz ove Uredbe. U programskom uredu radi osoblje
 zajedničkog poduzeća ECSEL i konkretno izvršava sljedeće zadaće:
 (a)
 pruža podršku pri uspostavi prikladnog
 računovodstvenog sustava i njegovom upravljanju u skladu s financijskim pravilima
 zajedničkog poduzeća ECSEL;
 (b)
 upravlja pozivima na podnošenje prijedloga sukladno
 planu rada i sporazumima ili odlukama o dodjeli bespovratnih sredstava;
 (c)
 pruža sve potrebne informacije i podršku članovima
 i drugim tijelima zajedničkog poduzeća ECSEL koje su im potrebne za izvršavanje
 njihovih zadaća te odgovara na njihove posebne zahtjeve;
 (d)
 djeluje kao tajništvo tijelâ zajedničkog poduzeća
 ECSEL i pruža podršku svim savjetodavnim skupinama koje osniva upravni odbor.
 10. - Sastav odbora javnih tijela
 Odbor javnih tijela sastoji se od predstavnika
 javnih tijela zajedničkog poduzeća ECSEL.
 Svako javno tijelo imenuje svoje predstavnike
 i glavnog delegata koji ima glasačka prava u odboru javnih tijela.
 11. - Rad odbora javnih tijela
 1. Glasačka prava u odboru
 javnih tijela dodjeljuju se javnim tijelima svake godine razmjerno visini
 njihovih financijskih doprinosa za aktivnosti zajedničkog poduzeća ECSEL za
 dotičnu godinu, u skladu s klauzulom 18. stavkom 4., pri čemu ni jedan član ne
 može imati više od 50 % ukupnih glasačkih prava u odboru javnih tijela.
 Ako je manje od tri države članice ECSEL-a
 izvršnom direktoru dostavilo svoj financijski doprinos u skladu s člankom 18.
 stavkom 4., Komisija zadržava 50 % glasačkih prava, a preostalih se
 50 % ravnomjerno raspoređuje među državama članicama ECSEL-a.
 Javna tijela čine sve što je u njihovoj moći kako
 bi postigla konsenzusa. U nedostatku konsenzusa odbor javnih tijela donosi
 odluke većinom glasova od najmanje 75 % svih glasova, uključujući i glasove
 odsutnih država članica ECSEL-a.
 Svako javno tijelo ima pravo veta na sva pitanja
 koja se odnose na korištenje vlastitog doprinosa zajedničkom poduzeću ECSEL.
 2. Odbor javnih tijela izabire
 svojeg predsjednika na razdoblje od najmanje jedne godine.
 3. Odbor javnih tijela svoje
 redovite sastanke održava najmanje dva puta godišnje. Odbor može održati
 izvanredni sastanak na zahtjev Komisije ili većine predstavnika država članica
 ECSEL-a ili na zahtjev predsjednika. Sastanke odbora javnih tijela saziva
 njegov predsjednik, a oni se obično održavaju u sjedištu zajedničkog poduzeća
 ECSEL.
 Kvorum odbora javnih tijela sastavljen je od
 Komisije i barem triju glavnih delegata država članica ECSEL-a.
 Izvršni direktor sudjeluje u raspravama, ali nema
 pravo glasa.
 Bilo koja država članica ili pridružena zemlja
 koja nije član zajedničkog poduzeća ECSEL može sudjelovati u odboru javnih
 tijela kao promatrač. Promatrači dobivaju na uvid sve relevantne dokumente te
 mogu dati savjet o svakoj odluci koju donosi odbor javnih tijela.
 Odbor javnih tijela može prema potrebi imenovati
 radne skupine kojima koordinira jedno javno tijelo ili više njih.
 Odbor javnih tijela donosi svoj poslovnik.
 12. -Zadaće odbora javnih tijela
 Odbor javnih tijela:
 (a)
 osigurava da se prilikom dodjele javnih sredstava
 sudionicima neizravnih aktivnosti pravilno primjenjuju načela pravednosti i
 transparentnosti;
 (b)
 odobrava poslovnik za pozive na podnošenje
 prijedloga te za ocjenjivanje, odabir i nadzor neizravnih aktivnosti;
 (c)
 odobrava objavu poziva na podnošenje prijedloga u skladu
 s planom rada;
 (d)
 razvrstava prijedloge na temelju kriterija za
 odabir i dodjeljivanje sredstava uzimajući u obzir njihov doprinos za
 postizanje ciljeva poziva i ostvarivanje sinergije s nacionalnim prioritetima;
 (e)
 odlučuje o dodjeli javnih sredstava odabranim
 prijedlozima do raspoložive proračunske granice, uzimajući u obzir provjere
 provedene u skladu s klauzulom 18. stavkom 5. Ta je odluka obvezujuća za države
 članice ECSEL-a bez daljnjih postupaka ocjenjivanja ili odabira.
 13.
 -Sastav odbora privatnih tijela
 Odbor privatnih tijela sastoji se od
 predstavnika privatnih tijela zajedničkog poduzeća ECSEL.
 Svako privatno tijelo imenuje svoje
 predstavnike i glavnog delegata koji ima glasačka prava u odboru privatnih
 tijela.
 14. – Rad odbora privatnih tijela
 1. Odbor privatnih tijela
 sastaje se najmanje dvaput godišnje.
 2. Odbor privatnih tijela može
 prema potrebi imenovati radne skupine kojima koordinira jedan član ili više
 njih.
 3. Odbor privatnih tijela bira
 svog predsjednika.
 4. Odbor privatnih tijela dužan
 je donijeti poslovnik o radu.
 15. – Zadaće odbora privatnih tijela
 Odbor privatnih tijela:
 (a)
 izrađuje i redovito ažurira nacrt višegodišnjeg
 strateškog programa za istraživanje i inovacije iz klauzule 21. stavka 1. za
 postizanje ciljeva zajedničkog poduzeća ECSEL utvrđenih člankom 2.;
 (b)
 svake godine priprema nacrt plana istraživačkih i
 inovacijskih aktivnosti za sljedeću godinu kao temelj za pozive na podnošenje
 prijedloga iz klauzule 21. stavak 2.;
 (c)
 podnosi izvršnom direktoru nacrt višegodišnjeg
 strateškog programa za istraživanje i inovacije i godišnji nacrt plana
 istraživačkih i inovacijskih aktivnosti unutar rokova koje je odredio upravni
 odbor;
 (d)
 organizira savjetodavni forum dionika koji je
 otvoren za sve javne i privatne dionike s interesima u području elektroničkih
 komponenti i sustava, s ciljem njihovog informiranja i prikupljanja povratnih
 informacija o višegodišnjem strateškom programu za istraživanje i inovacije te
 nacrtu plana istraživačkih i inovacijskih aktivnosti za danu godinu.
 16. – Izvori financiranja
 1. Zajedničko poduzeće ECSEL
 zajednički financiraju njegovi članovi financijskim doprinosima koji se
 isplaćuju u obrocima i doprinosima u naravi koji se sastoje od troškova
 privatnih članova ili njihovih sastavnih subjekata nastalih u provedbi neizravnih
 aktivnosti koje zajedničko poduzeće ECSEL ne nadoknađuje.
 2. Administrativni troškovi
 zajedničkog poduzeća ECSEL ne prelaze 39 420 000 EUR, a
 pokrivaju se financijskim doprinosima iz članka 3. stavka 1. (doprinos Unije u
 iznosu do 15 255 000 EUR), iz članka 4. stavka 2. (doprinos
 privatnih članova u iznosu do 19 710 000 EUR) te iz članka 19.
 stavka 2. (završetak aktivnosti koje su započete u skladu s Uredbama (EZ)
 72/2008 i 74/2008 (EZ)). Ako se dio doprinosa za administrativne troškove ne
 iskoristi, može se izdvojiti za operativne troškove zajedničkog poduzeća ECSEL.
 3. Operativni troškovi
 zajedničkog poduzeća ECSEL pokrivaju se:
 (a)
 financijskim doprinosom Unije;
 (b)
 financijskim doprinosima država članica ECSEL-a.
 (c)
 doprinosima u naravi privatnih članova ili njihovih
 sastavnih subjekata koji se sastoje od njihovih troškova nastalih provedbom
 neizravnih aktivnosti umanjenih za doprinose zajedničkog poduzeća ECSEL, država
 članica ECSEL-a i svih ostalih doprinosa Unije za te troškove.
 4. Sredstva zajedničkog poduzeća
 ECSEL koja ulaze u njegov proračun sastoje se od sljedećih doprinosa:
 (a)
 financijskih doprinosa članova za administrativne
 troškove;
 (b)
 financijskih doprinosa članova za operativne
 troškove, uključujući doprinose država članica ECSEL-a koje su ovlastile zajedničko
 poduzeće ECSEL u skladu s klauzulom 17. stavkom 1.;
 (c)
 svih prihoda koje ostvaruje zajedničko poduzeće
 ECSEL;
 (d)
 svih drugih financijskih doprinosa, sredstava i
 prihoda.
 Prihodom se smatraju sve kamate na temelju
 doprinosa plaćenih zajedničkom poduzeću ECSEL.
 5. Ako član zajedničkog poduzeća
 ECSEL ne ispuni svoje obveze u pogledu vlastitog dogovorenog financijskog
 doprinosa, izvršni direktor o tome sastavlja izvješće i određuje razuman rok za
 ispravljanje propusta. Ako se propust ne ispravi u danom roku, izvršni direktor
 saziva sastanak upravnog odbora kako bi se odlučilo treba li opozvati članstvo
 tog člana ili poduzeti druge mjere dok član ne ispuni svoje obveze.
 6. Sva sredstva i aktivnosti
 zajedničkog poduzeća ECSEL namijenjena su postizanju ciljeva utvrđenih člankom
 2.
 7. Zajedničko poduzeće ECSEL
 posjeduje sva sredstva koja je stvorilo ili koja su na njega prenesena radi
 postizanja njegovih ciljeva utvrđenih člankom 2.
 8. Osim u slučaju likvidacije
 zajedničkog poduzeća ECSEL u skladu s klauzulom 26., prihodi koji prelaze
 rashode ne isplaćuju se članovima zajedničkog poduzeća ECSEL.
 17. - Doprinosi država članica ECSEL-a
 1. Države članice ECSEL-a mogu
 zajedničko poduzeće ECSEL ovlastiti za dodjeljivanje njihovih doprinosa
 sudionicima u neizravnim aktivnostima putem sporazuma o dodjeli sredstava koje
 zaključuje zajedničko poduzeće ECSEL. One također mogu ovlastiti zajedničko
 poduzeće ECSEL za isplaćivanje njihovih doprinosa sudionicima ili same vršiti
 isplate na temelju provjera koje provodi zajedničko poduzeće ECSEL.
 2. Ako država članica ECSEL-a ne
 ovlasti zajedničko poduzeće ECSEL kako je opisano u prvom stavku, ona poduzima
 sve potrebne mjere kako bi sama zaključila sporazume o dodjeli sredstava u
 vremenskom okviru koji je sličan vremenskom okviru sporazumâ o dodjeli
 sredstava koje zaključuje zajedničko poduzeće ECSEL, u potpunosti poštujući
 uvjete prihvatljivosti troškova koji su utvrđeni u Uredbi (EU) br. ...
 [pravila za sudjelovanje u Obzoru 2020. i širenje njegovih rezultata]. Države
 članice ECSEL-a mogu kao dio svojeg postupka isplate primjenjivati provjeru
 prihvatljivosti troškova koju provodi zajedničko poduzeće ECSEL u skladu s
 klauzulom 18. stavkom 7.
 3. Način suradnje između država
 članica ECSEL-a i zajedničkog poduzeća ECSEL utvrđuju se administrativnim
 sporazumima koji zaključuju subjekti koje su države članice ECSEL-a imenovale u
 tu svrhu i zajedničko poduzeće ECSEL.
 4. Kada države članice ECSEL-a
 ovlaste zajedničko poduzeće ECSEL u skladu s prvim stavkom, administrativni
 sporazumi iz stavka 3. nadopunjuju se godišnjim sporazumima subjekata koje su
 države članice ECSEL-a imenovale u tu svrhu i zajedničkog poduzeće ECSEL,
 kojima se utvrđuju uvjeti u pogledu financijskog doprinosa država članica
 ECSEL-a zajedničkom poduzeću ECSEL.
 5. Države članice, pridružene
 zemlje i treće zemlje koje nisu članovi zajedničkog poduzeća ECSEL mogu
 sklapati slične sporazume sa zajedničkim poduzećem ECSEL.
 18. - Financiranje neizravnih aktivnosti
 1. Zajedničko poduzeće ECSEL
 podupire neizravne aktivnosti javnim i konkurentnim pozivima na podnošenje
 prijedloga i dodjelom javnih sredstava do raspoložive proračunske granice.
 Svaka javna potpora u okviru ove inicijative ne dovodi u pitanje postupovna i
 materijalna pravila povezana s državnom potporom.
 2. Financijski doprinos javnih
 tijela naveden u klauzuli 16. stavku 3. točki (a) i klauzuli 16. stavku 3.
 točki (b) isplaćuje se sudionicima u neizravnim aktivnostima kao povrat
 prihvatljivih troškova. Ukupni javni doprinos za određenu aktivnost ne smije
 prijeći granice određene Uredbom (EU) br. ... [pravila za sudjelovanje u
 Obzoru 2020. i širenje njegovih rezultata].
 3. Kriteriji prihvatljivosti za
 financiranje sredstvima Unije utvrđeni su u Uredbi (EU) br. ... [pravila za
 sudjelovanje u Obzoru 2020. i širenje njegovih rezultata].
 Odgovarajuća nacionalna tijela nadležna za
 financiranje mogu utvrditi posebne kriterije prihvatljivosti za financiranje od
 strane država članica ECSEL-a, a ti se kriteriji uključuju u plan rada.
 4. Javna tijela obavješćuju
 izvršnog direktora o svojim financijskim obvezama rezerviranima za svaki poziv
 na podnošenje prijedloga koji će biti uključen u plan rada te, ako je to
 primjenjivo u skladu s klauzulom 17. stavkom 1., na vrijeme za pripremu nacrta
 proračuna zajedničkog poduzeća ECSEL, uzimajući u obzir opseg financiranih
 istraživačkih i inovacijskih aktivnosti navedenih u planu rada.
 5. Izvršni direktor provjerava
 prihvatljivost podnositelja zahtjeva za financiranje sredstvima Unije, a države
 članice ECSEL-a provjeravaju prihvatljivost podnositelja zahtjeva za
 financiranje s obzirom na sve prethodno utvrđene nacionalne kriterije za
 financiranje te izvršnom direktoru dostavljaju rezultate tih provjera.
 6. Na temelju provjera iz stavka
 5. izvršni direktor utvrđuje popis neizravnih aktivnosti koje se predlažu za
 financiranje razvrstanih prema podnositelju zahtjeva te ga dostavlja odboru
 javnih tijela koji odlučuje o najvećem iznosu javnih sredstava koji se može
 dodijeliti u skladu s klauzulom 12. točkom (e) i ovlašćuje izvršnog direktora
 da sklapa sporazume s odabranim sudionicima.
 7. Zajedničko poduzeće ECSEL
 poduzima sve potrebne mjere, uključujući provjeru prihvatljivosti troškova, za
 isplatu javnih financijskih sredstava odgovarajućim sudionicima u skladu sa
 sporazumima iz klauzule 17. stavaka 3. i 4.
 8. Države članice ECSEL-a ne
 zahtijevaju dodatni tehnički nadzor i izvješćivanje osim onog koji zahtijeva
 zajedničko poduzeće ECSEL.
 19. - Financijske obveze
 Financijske obveze zajedničkog poduzeća ECSEL
 ne prelaze iznos dostupnih financijskih sredstava ili financijskih sredstava
 koje članovi uplaćuju u njegov proračun.
 20. - Financijska godina
 Financijska godina traje od 1. siječnja do 31.
 prosinca.
 21. - Operativno i financijsko planiranje
 1. Višegodišnjim strateškim
 planom definiraju se strategije i planovi za postizanje ciljeva zajedničkog
 poduzeća ECSEL koji su navedeni u članku 2. u obliku višegodišnjeg strateškog
 programa za istraživanje i inovacije koji je izradio odbor privatnih članova i
 višegodišnjih financijskih perspektiva koje su izradila javna tijela. Tim se
 planom moraju odrediti istraživački i inovacijski prioriteti za razvoj i
 donošenje ključnih kompetencija za elektroničke komponente i sustave u
 različitim područjima primjene čime bi se ojačala europska konkurentnost i
 omogućilo nastajanje novih tržišta i društvenih primjena. Potrebno ga je
 redovito revidirati u skladu s evolucijom industrijskih potreba u Europi.
 2. Izvršni direktor podnosi
 upravnom odboru na odobrenje nacrt godišnjeg ili višegodišnjeg plana rada koji
 obuhvaća plan istraživačkih i inovacijskih aktivnosti, administrativne
 aktivnosti i odgovarajuće procjene rashoda.
 3. Plan rada donosi se prije
 kraja godine koja prethodi njegovoj primjeni. Plan rada javno je dostupan.
 4. Izvršni direktor priprema
 nacrt godišnjeg proračuna za sljedeću godinu i podnosi ga na odobrenje upravnom
 odboru.
 5. Upravni odbor mora usvojiti
 godišnji proračun za određenu godinu prije kraja prethodne godine.
 6. Godišnji proračun prilagođuje
 se kako bi se u obzir uzeo iznos doprinosa Unije koji je naveden u proračunu
 Unije.
 22. - Operativno i financijsko
 izvješćivanje
 1. Izvršni direktor podnosi
 godišnje izvješće upravnom odboru o izvršavanju svojih zadaća u skladu s
 financijskim pravilima zajedničkog poduzeća ECSEL.
 Do 15. veljače svake godine izvršni direktor
 podnosi upravnom odboru na odobrenje godišnje izvješće o radu u kojem je
 prikazan napredak zajedničkog poduzeća ECSEL u prethodnoj kalendarskoj godini,
 posebno u odnosu na plan rada za tu godinu. Izvješće između ostalog obuhvaća
 informacije o sljedećim pitanjima:
 (a)
 o istraživanju, inovacijama i ostalim provedenim
 aktivnostima s odgovarajućim rashodima;
 (b)
 o podnesenim prijedlozima razvrstanima prema vrsti
 sudionika, uključujući mala i srednja poduzeća, i prema zemlji;
 (c)
 o prijedlozima odabranima za financiranje
 raspoređenima prema vrsti sudionika, uključujući mala i srednja poduzeća, i
 prema zemlji, uz navođenje doprinosa zajedničkog poduzeća ECSEL i država
 članica ECSEL-a pojedinačnim sudionicima i neizravnim aktivnostima.
 2. Nakon što upravni odbor
 odobri godišnje izvješće o radu, ono se objavljuje.
 3. Zajedničko poduzeće ECSEL
 podnosi godišnje izvješće Komisiji u skladu s člankom 60. stavkom 5. Uredbe
 (EU, Euratom) br. 966/2012.
 4. Račune zajedničkog poduzeća
 ECSEL provjerava neovisno revizorsko tijelo u skladu s člankom 60. stavkom 5.
 Uredbe (EU, Euratom) br. 966/2012.
 Računi zajedničkog poduzeća ECSEL ne podliježu
 provjerama Revizorskog suda.
 23. – Unutarnja revizija
 Unutarnji revizor Komisije ima iste ovlasti
 nad zajedničkim poduzećem ECSEL kakve ima nad Komisijom.
 24. – Odgovornost članova i osiguranje
 1. Financijska odgovornost
 članova zajedničkog poduzeća ECSEL za dugove zajedničkog poduzeća ECSEL
 ograničena je na njihove već uplaćene doprinose.
 2. Zajedničko poduzeće ECSEL
 sklapa osiguranje i održava prikladan ugovor o osiguranju.
 25. – Sukob interesa
 1. Zajedničko poduzeće ECSEL,
 njegova tijela i osoblje izbjegavaju svaki sukob interesa u provođenju svojih
 aktivnosti.
 2. Kada je riječ o članovima,
 tijelima i zaposlenicima zajedničkog poduzeća ECSEL, upravni odbor može
 donijeti pravila za sprječavanje sukoba interesa i upravljanje njima. Tim se
 pravilima osigurava izbjegavanje sukoba interesa za predstavnike članova
 zajedničkog poduzeća ECSEL koji su u upravnom odboru ili odboru javnih tijela.
 26. - Likvidacija
 1. Zajedničko poduzeće ECSEL
 likvidira se na kraju razdoblja navedenog u članku 1.
 2. Postupak likvidacije
 automatski se pokreće ako Komisija ili svi privatni članovi istupe iz
 zajedničkog poduzeća ECSEL.
 3. Za provedbu postupka
 likvidacije zajedničkog poduzeća ECSEL, upravni odbor imenuje jednog ili više
 likvidatora za koje su odluke upravnog odbora obvezujuće.
 4. Pri likvidaciji zajedničkog
 poduzeća ECSEL njegova se imovina koristi za podmirivanje njegovih obveza i
 troškova povezanih s likvidacijom. Svaki se višak raspoređuje među postojećim
 članovima u trenutku likvidacije i to razmjerno njihovom financijskom doprinosu
 zajedničkom poduzeću ECSEL. Svaki višak u korist Unije vraća se u proračun
 Unije.
 5. Uspostavlja se ad hoc
 postupak za osiguranje odgovarajućeg upravljanja svim sporazumima koje je
 sklopilo ili odlukama koje je donijelo zajedničko poduzeće ECSEL, kao i svim
 ugovorima o javnoj nabavi trajanja dužeg od zajedničkog poduzeća ECSEL.
 ZAKONODAVNI FINANCIJSKI IZVJEŠTAJ
 1. OKVIR PRIJEDLOGA/INICIJATIVE
 1.1. Naslov prijedloga/inicijative
 1.2. Odgovarajuće područje/područja politike u strukturi
 ABM/ABB
 1.3. Vrsta prijedloga/inicijative
 1.4. Cilj/ciljevi
 1.5. Osnova prijedloga/inicijative
 1.6. Trajanje i financijski utjecaj
 1.7. Predviđena metoda/metode upravljanja
 2. MJERE UPRAVLJANJA
 2.1. Pravila nadzora i izvješćivanja
 2.2. Sustav upravljanja i kontrole
 2.3. Mjere za sprečavanje prijevare i nepravilnosti
 3. PROCIJENJENI FINANCIJSKI UTJECAJ
 PRIJEDLOGA/INICIJATIVE
 3.1. Naslov/naslovi višegodišnjeg financijskog okvira i
 proračunska linija/linije u okviru rashoda na koje se prijedlog/inicijativa
 odnosi
 3.2. Procijenjeni utjecaj na rashode
 3.2.1. Sažetak
 procijenjenog utjecaja na rashode
 3.2.2. Procijenjeni utjecaj
 na odobrena sredstva za poslovanje
 3.2.3. Procijenjeni utjecaj
 na odobrena sredstva administrativne prirode
 3.2.4. Usklađenost s
 postojećim višegodišnjim financijskim okvirom
 3.2.5. Sudjelovanje trećih
 strana u financiranju
 3.3. Procijenjeni utjecaj na prihode
 ZAKONODAVNI
 FINANCIJSKI IZVJEŠTAJ
 1. OKVIR PRIJEDLOGA/INICIJATIVE
 1.1. Naslov prijedloga/inicijative
 Uredba
 Vijeća o zajedničkom poduzeću ECSEL
 1.2. Odgovarajuće
 područje/područja politike u strukturi ABM/ABB[32]
 Područje
 politike: Obzor 2020. − Okvirni program za istraživanje i inovacije (2014. −
 2020.)
 Aktivnost:
 Obzor 2020.: istraživanje i inovacije povezane s komunikacijskim mrežama,
 sadržajima i tehnologijama
 1.3. Vrsta prijedloga/inicijative
 ̈ Prijedlog/inicijativa odnosi se na novu aktivnost
 ̈ Prijedlog/inicijativa odnosi se na novu aktivnost nakon
 pilot-projekta/pripremne aktivnosti[33]
 ̈ Prijedlog/inicijativa odnosi se na produženje postojeće aktivnosti
 þ Prijedlog/inicijativa odnosi se na aktivnost koja je preusmjerena na
 novu aktivnost
 1.4. Cilj/ciljevi
 1.4.1. Višegodišnji strateški
 cilj/ciljevi Komisije na koje se odnosi prijedlog/inicijativa
 Strategija
 rasta Europa 2020. – doprinijeti cilju ulaganja 3 % BDP-a EU-a u
 istraživanje i inovacije
 Unija
 inovacija – usmjeriti instrumente financiranja EU-a na prioritete Unije
 inovacija
 Digitalni
 program za Europu – doprinijeti istraživanju i inovacijama u području IKT-a u
 okviru V. stupa, aktivnostima 50. (potaknuti više privatnih ulaganja u
 istraživanje i inovacije u području IKT-a) i 51. (ojačati koordinaciju i
 udruživanje izvora)
 1.4.2. Posebni cilj/ciljevi i
 aktivnost/aktivnosti u okviru strukture ABM/ABB
 Posebni cilj br.
 1.
 Vodeći položaj u omogućavajućim i industrijskim tehnologijama
 Odgovarajuća aktivnost/aktivnosti u okviru strukture ABM/ABB
 Vodeći
 položaj u informacijskim i komunikacijskim tehnologijama
 1.4.3. Očekivani rezultat/rezultati i
 učinak
 Gospodarski
 učinak:
 • Konkurentnost
 – povećanje i usmjeravanje opsega ulaganja poticanjem sredstava iz privatnih i
 javnih fondova, suradnja uzduž inovacijskih i vrijednosnih lanaca te
 premošćivanje jaza između tehnologije i inovacija;
 • Istraživanje
 i inovacije – sinergija između industrijskih i nacionalnih prioriteta,
 izvrsnost, manje udvostručavanja napora i fragmentacije;
 • Dionici
 – udruživanje širokog raspona vrijednosnih lanaca: industrija – pružatelji i
 korisnici tehnologije uključujući mala i srednja poduzeća, organizacije za
 istraživanje i širenje znanja, EU, države članice i regije.
 Društveni
 učinak:
 • Zapošljavanje
 – stvaranje visoko kvalificiranih i tehničkih poslova koji inovacijama i
 produktivnošću omogućuju rast u brojnim gospodarskim sektorima;
 • Rješavanje
 društvenih izazova u područjima važnima za europske građane (npr. promet,
 zdravlje i energija) koji su neophodni za te društvene pokretače.
 Učinci
 na okoliš:
 • Manja
 potrošnje energije
 • Upravljanje
 uporabom materijalnih sredstava
 1.4.4. Pokazatelji rezultata i
 utjecaja
 Prate
 se pokazatelji rezultata i utjecaja utvrđeni u okvirnom programu za
 istraživanja i inovacije Obzor 2020. za specifični cilj „Vodeći položaj u
 omogućavajućim i industrijskim tehnologijama” i o njima se svake godine podnosi
 izvješće Komisiji.
 Nadalje,
 za mjerenje napretka u postizanju ciljeva zajedničkog poduzeća ECSEL
 primjenjivat će se sljedeći posebni pokazatelji:
 Ciljevi || Ključni pokazatelji učinka (KPI) || Mjerni podaci (izmjereni u razdoblju 2014. – 2024.)
 Oblikovanje i provedba izvrsnog višedisciplinarnog istraživanja || Inovativni i vrhunski projekti || Ø Kvaliteta rezultata koja se npr. mjeri brojem stručno pregledanih publikacija Ø Inovativno istraživanje i inovacije, najmanje 2 patenta po 10 milijuna EUR dodijeljenih sredstava Ø Broj i utjecaj revolucionarnih tehnologija
 Usklađivanje strategije || Strateški program za istraživanje i inovacije s prioritetima || Ø Obveza svih država članica zajedničkog poduzeća Ø Usmjeravanje strateškog programa za istraživanje i inovacije razmjerno raspoloživom proračunu
 Mobiliziranje i udruživanje sredstava || Izvršenje proračuna || Ø Financijske obveze svih država članica zajedničkog poduzeća Ø Doprinos cilju od 3 % ulaganja u istraživanje i inovacije
 Održavanje i povećanje proizvodnje u EU-u || Otvaranje radnih mjesta u elektroničkim industrijama Povećanje proizvodnih pogona u Europi || Ø Broj izravnih i induciranih radnih mjesta u Europi – napredak u pogledu stvaranja 250 000 induciranih radnih mjesta Ø Broj vrhunskih pogona za proizvodnju (fabs) u Europi izmjeren prema veličini tehnoloških čvorova i pločica (wafer)
 Vodeći položaj u opremi i materijalima || Strateška suradnja u pogledu pitanja koja se odnose na opremu i materijale || Ø Rangiranje i tržišni udio/obujam europskih dobavljača opreme i materijala
 Poticanje visokih TRL-ova || Raspon i utjecaj projekata || Ø Broj novih/nadograđenih probnih linija u Europi – najmanje 3 godišnje Ø Broj demonstratora integriranih rješenja – najmanje 3 godišnje Ø Pristup i korištenje od strane dionika koji izravno ne primjenjuju probne linije/demonstratore
 Raspoloživost elektroničkih komponenti || Korištenje novih tehnologija od strane europskih sektora primjene || Ø Europski tržišni udio/obujam za nova rješenja
 Vodeći položaj u sistemskom inženjeringu || Strateška suradnja u pogledu pitanja koja se odnose na ugrađene i pametne sustave || Ø Rangiranje i tržišni udio/obujam europskih dobavljača elektroničkih sustava
 Kako
 bi se mjerio učinak zajedničkog poduzeća ECSEL koristit će se sljedeći posebni
 pokazatelji:
 Ciljevi || Ključni pokazatelji učinka (KPI) || Mjerni podaci (izmjereni u razdoblju 2014. – 2024.)
 Uspostava strateškog programa za istraživanje i inovacije || Strateški program za istraživanje i inovacije (SRIA) || Ø Donošenje strateškog program za istraživanje i inovacije od strane svih strateških dionika Ø Jasnoća i usmjerenost prema zapažanju dionika
 Učinkovita provedba programa || Rad zajedničkog poduzeća || Ø Vrijeme za dodjelu bespovratnih sredstava (od zatvaranja poziva do potpisivanja ugovora o dodjeli bespovratnih sredstava) < 270 dana Ø Vrijeme za isplatu < 90 dana Ø Aktivnosti širenja rezultata Ø Rezultati projekta
 Sinergije za primjenu rezultata i poticanje rasta malih i srednjih poduzeća || Preuzimanje rezultata projekata na razini industrije || Ø Broj izdvojenih poduzeća (spin-off poduzeća) Ø Rast malih i srednjih poduzeća u pogledu prometa i zapošljavanja
 Olakšavanje suradnje u projektima snažne europske dimenzije || Pojednostavnjena pravila za sudjelovanje || Ø Stopa sudjelovanja industrije te malih i srednjih poduzeća – potonja ≥ 30% Ø Smanjenje općih administrativnih troškova
 Pristup infrastrukturi za projektiranje i proizvodnju || Raspoloživost i otvoren pristup vrhunskim infrastrukturama || Ø Pristup i korištenje od strane malih i srednjih poduzeća, uključujući integratore sustava
 Suradnja i koordinacija dionika || Partnerstva || Ø Sastav konzorcija – nastajanje strateških saveza
 Održavanje kvalificirane radne snage || Stručno znanje dostupno u Europi || Ø Raspoloživost programa/tečajeva i učinkovito korištenje stručne izobrazbe u skladu s potrebama industrije
 1.5. Osnova prijedloga/inicijative
 1.5.1. Zahtjev koji/zahtjevi koje je
 potrebno ostvariti u kraćem ili dužem razdoblju
 Europa
 se suočava s dva glavna izazova u području elektroničkih komponenti i sustava:
 • potreba
 za postizanjem kontrole nad ključnim elementima vrijednosnog lanca (tj.
 „projektiranje komponenti i sustava”, „proizvodnja komponenti” i „integracija
 elektroničkih komponenti u konačne proizvode”). Vrijednosni lanac elektronike
 ne prestaje na razini proizvodnje elektronike već obuhvaća čitavu korisničku
 industriju od automobilske do svemirske, sve do mrežnih usluga. Svaki je njezin
 element od ključne važnosti kako bi se osigurala održivost stvaranja
 vrijednosti iz elektroničkih proizvoda u Europi. Konkretno, ako Europa izgubi
 svoju proizvodnu sposobnost u području elektronike, ne samo da bi se
 odgovarajući lanac opskrbe i aktivnost projektiranja mogli prebaciti izvan
 Europe, već bi i konkurentnost čitave gospodarske strukture koja ovisi o
 elektronici bila ozbiljno ugrožena.
 • drugi
 je izazov povezan s poboljšanjem učinkovitosti europskog inovacijskog lanca
 kako je naglašeno u izvješću o ključnim omogućavajućim tehnologijama kojim se
 utvrdilo postojanje „doline smrti” između stvaranja osnovnog znanja i njegove
 naknadne komercijalizacije u obliku utrživih proizvoda. Stoga, kako bi poduzeća
 i građani imali koristi od vrhunskih tehnologija, potrebno je ojačati mjere
 usmjerene ka inovaciji i industrijskoj proizvodnji.
 Kako
 bi osigurala kontrolu nad vrijednosnim lancem i poboljšala svoj inovacijski
 sustav, Europa mora svladati sljedeće poteškoće:
 • snažnu
 globalnu konkurenciju i promjenjive poslovne modele;
 • smanjenje
 tržišnih udjela;
 • visoke
 troškove istraživanja i inovacija i fragmentacije tog sektora u Europi te
 • ubrzani
 razvoj inovacija.
 1.5.2. Dodana vrijednost sudjelovanja
 EU-a
 Financijska
 potpora zajedničkom istraživanju i inovacijama u kojem sudjeluju industrija i
 sveučilišta iz cijele Europe potrebna je kako bi se:
 • pomoglo
 europskim javnim istraživačkim timovima da zadrže vodeći položaj u elektronici
 te osiguralo brzo i široko industrijsko iskorištavanje vodećeg položaja u
 tehnologiji u cijeloj Europi;
 • podijelili
 troškovi preuzimanja rizika s industrijom elektroničkih komponenti i sustava u
 razvijanju tehnologije i njezine široke upotrebe zbog učinka prelijevanja na
 rast i radna mjesta u cjelokupnom gospodarstvu te učinka na rješavanje
 predstojećih društvenih izazova;
 • udružile
 snage. Države članice imaju svoje prioritete u promicanju vlastite industrije,
 ali razina potpore koja je potrebna za ovu industriju prelazi njihova
 pojedinačna sredstva. Fragmentacija vodi prema udvostručavanju napora u
 području istraživanja i razvoja. Nadalje, u
 Europi postoji samo nekolicina vodećih klastera na svjetskoj razini sa značajnom
 industrijskom aktivnošću u području elektroničkih komponenti i sustava. Stoga
 je potrebno da dionici u EU-u udruže snage. Bolja suradnja utemeljena na
 korisničkim poduzećima i pružateljima tehnologije koji surađuju ubrzava
 inovaciju proizvoda na objema stranama time što se usklađuje poslovna
 usredotočenost, dok klasteri istraživačkih projekata pružaju regionalnu mrežu
 potpore malim i srednjim poduzećima suradnjom između sveučilišta i industrije
 velikih proizvođača izvorne opreme (OEM).
 • ojačali
 postojeći europski klasteri u području elektroničkih komponenti i aktivno
 podržalo stvaranje novih klastera s ciljem da se Europu dovede u položaj sličan
 položaju drugih svjetskih dionika. Potrebno je djelovanje na europskoj razini
 kako bi se udružila sredstva i dionici, postigao odgovarajući doseg i sredstva
 za jačanje industrije. Tom se potporom Europi treba osigurati održivo i
 odgovarajuće rješenje za suočavanje s međunarodnom konkurencijom. Ovim će se
 djelovanjem potpomoći zajedničko korištenje postojećih i budućih platformi
 usmjerenih prema boljem okruženju za industrijske dionike, uključujući mala i
 srednja poduzeća i krajnje korisnike, s ciljem jačanja njihove međunarodne
 konkurentnosti.
 • strukturiralo
 i uskladilo istraživanje i inovacije u Europi, čime se želi osigurati da će u
 budućnosti u Europi postojati proizvodna baza te da će europski dionici,
 uključujući korisnike, imati pristup najnovijim tehnološkim rješenjima i
 infrastrukturama. Radi postizanja tog cilja ključno je učinkovito poticati
 javno financiranje na europskoj i nacionalnoj razini.
 1.5.3. Pouke iz prijašnjih sličnih
 iskustava
 Postojeća
 zajednička poduzeća ENIAC i ARTEMIS predstavljala su glavnu priliku za suradnju
 diljem Europe, stvaranje kritične mase i poticanje ulaganja. U njihovoj prvoj
 privremenoj ocjeni čvrsto se preporučilo da se u okviru Obzora 2020. nastavi sa
 sličnom inicijativom, uzimajući u obzir da se nijedna organizacija ni država
 članica ne može sama suočiti sa svim izazovima ovog sektora. Zato se smatra da
 je usklađeno djelovanje na europskoj razini najprimjereniji pristup.
 Zajednička
 poduzeća dokazala su da su uspješna kao pošteni posrednici i katalizatori koji
 potiču ambiciozne projekte i povećavaju sudjelovanje vodećih predstavnika
 privatnog sektora u okviru u kojemu nacionalna i europska javna tijela mogu
 pružiti potporu strateški važnim tematskim područjima. Tu je svoju sposobnost
 uvjerljivo dokazalo zajedničko poduzeće ENIAC uspjehom u pokretanju provedbe
 preporuka o ključnim omogućavajućim tehnologijama (KET) u području
 nanoelektronike te zajedničko poduzeće ARTEMIS prvim ispitivanjem velikih
 inovacijskih pilot-projekata u okviru njihovog poziva na podnošenje prijedloga
 2012. godine.
 S
 obzirom na trojnu strukturu obaju zajedničkih poduzeća važan izazov predstavlja
 usklađivanje sadržaja i postupaka s očekivanjima i postupcima država članica
 sudionica. One omogućuju pozive na podnošenje prijedloga tako što se unaprijed
 obvezuju s obzirom na svoje financijske doprinose, utvrđuju nacionalne uvjete
 prihvatljivosti i stope financiranja.
 Iskustvo
 sa sadašnjim modelom ukazuje na to da su se njime uspješno postigli ciljevi,
 iako s krivuljom učenja strmijom od očekivanog zbog duže faze u kojoj je bilo
 potrebno izgraditi povjerenje i uspostaviti praktičan način rada.
 Osim
 prethodno navedenih uspjeha potrebno je navesti određena zapažanja o sadašnjoj
 strukturi:
 • nedostaje
 usklađenost između različitih nacionalnih postupaka (kako za sklapanje ugovora,
 tako i za plaćanje) što dovodi do kašnjenja u provedbi projekata,
 • obveza
 sudionika da zaključe dva sporazuma o dodjeli sredstava (na razini zajedničkog
 poduzeća i na nacionalnoj razini) predstavlja administrativno opterećenje,
 • različita
 nacionalna pravila utječu na način uspostavljanja konzorcija.
 • nacionalne
 obveze često se prilagođavaju nakon objave rezultata poziva na podnošenje
 prijedloga; one se i povisuju i snizuju,
 • strogo
 regulirana međuovisnost između europskih i nacionalnih obveza (omjer je udjela
 države članice/EU 1.8) otežala je izvršenje proračuna kada je nacionalno sudjelovanje
 bilo nisko ili kada su se nacionalne stope financiranja udaljavale od
 predviđenog omjera 1/3 (obveze zajedničkog poduzeća) – 2/3 (nacionalne obveze),
 što se dogodilo s probnim linijama,
 • zahtjevi
 okvirne Financijske uredbe za decentralizirane agencije znatno ograničavaju već
 ograničene izvore zajedničkog poduzeća.
 Te
 poteškoće nisu zaustavile rad, ali su, kako bi sustav funkcionirao, sve strane
 morale ulagati stalne napore. Svaka buduća slična inicijativa mogla bi imati
 velike koristi od rješavanja tih poteškoća kroz pojednostavnjeni model
 djelovanja, koji bi isto tako bio u skladu s općim ciljem Obzora 2020.
 1.5.4. Usklađenost i moguća sinergija
 s ostalim odgovarajućim instrumentima
 Inicijativom
 se namjeravaju razviti sinergije s mehanizmima dopunskog financiranja,
 uključujući politiku Europske komisije za pametnu specijalizaciju usmjerenu na
 poticanje i podržavanje postojećih i novih znanstvenih i tehnoloških klastera u
 regijama Europske unije.
 Inicijativom
 se također želi dopuniti aktivnosti predviđene u okviru „Vodećeg položaja u
 industriji” unutar Obzora 2020., kojima će se poticati naprednije i dugoročnije
 istraživanje.
 1.6. Trajanje i financijski
 utjecaj
 þ Prijedlog/inicijativa ograničenog
 trajanja
 –
 þ prijedlog/inicijativa na snazi od 1. siječnja 2014. do 31. prosinca
 2024.
 –
 þ financijski utjecaj od 2014. do 2020. za odobrena sredstva za
 preuzimanje obveza i od 2014. do 2024. za odobrena sredstva za plaćanje
 ̈ Prijedlog/inicijativa neograničenog
 trajanja
 –
 provedba s razdobljem osnivanja od GGGG do GGGG,
 –
 nakon čega slijedi sveobuhvatno djelovanje.
 1.7. Predviđena metoda/metode
 upravljanja
 Iz proračuna 2014. godine
 ̈ Izravno upravljanje od strane Komisije kroz:
 –
 ̈ izvršne agencije
 ̈ Podijeljeno upravljanje s državama članicama:
 þ Neizravno upravljanje povjeravanjem zadaća provedbe proračuna sljedećim dionicima:
 –
 ̈ međunarodnim organizacijama i njihovim agencijama (navesti);
 –
 ̈ Europskoj investicijskoj banci;
 –
 þ tijelima iz članaka 209. Okvirne uredbe;
 –
 ̈ tijelima javnog prava;
 –
 ̈ tijelima uređenima privatnim pravom koja pružaju javne usluge u mjeri
 u kojoj daju odgovarajuća financijska jamstva;
 –
 ̈ tijelima uređenima privatnim pravom države članice kojima je
 povjerena provedba javno-privatnog partnerstva i koja daju odgovarajuća
 financijska jamstva;
 –
 ̈ osobama kojima je povjerena provedba određenih djelovanja u ZVSP-u u
 skladu s glavom V. UEU-a i koje su određene u odgovarajućem temeljnom aktu.
 Napomene
 Države članice
 sufinanciraju neizravne aktivnosti.
 2. MJERE UPRAVLJANJA
 2.1. Pravila nadzora i
 izvješćivanja
 Komisija
 do 31. prosinca 2017. provodi privremenu ocjenu zajedničkog poduzeća te svoje
 zaključke, zajedno sa svojim primjedbama, dostavlja Europskom parlamentu i
 Vijeću do 30. lipnja 2018.
 Unutar
 šest mjeseci od likvidacije zajedničkog poduzeća ECSEL, ali ne kasnije od dvije
 godine nakon odluke o likvidaciji, Komisija provodi konačnu ocjenu zajedničkog
 poduzeća ECSEL. Rezultati konačne ocjene dostavljaju se Europskom parlamentu i
 Vijeću.
 Do
 15. veljače svake godine izvršni direktor podnosi upravnom odboru na odobrenje
 godišnje izvješće o radu koje pokazuje napredak zajedničkog poduzeća u
 prethodnoj kalendarskoj godini, posebno u odnosu na plan rada za tu godinu.
 Izvješće također sadrži podatke o provedenom istraživanju, inovacijama i drugim
 aktivnostima s odgovarajućim rashodima, prijedloge o kojima se podnosi izvješće
 uz raščlambu prema vrsti sudionika, uključujući mala i srednja poduzeća, i
 prema zemlji i neizravne aktivnosti odabrane za financiranje uz raščlambu prema
 vrsti sudionika, uključujući mala i srednja poduzeća, i prema zemlji, te
 navođenje doprinosa zajedničkog poduzeća pojedinačnim sudionicima i
 aktivnostima.
 2.2. Sustav upravljanja i kontrole
 2.2.1. Utvrđeni rizik/rizici
 Glavni
 je utvrđeni rizik neispravno plaćanje rashoda sudionicima. Uzimajući u obzir
 veličinu zajedničkog poduzeća, stopa pogreške od 1 % realističan je cilj.
 Poseban
 rizik sukoba interesa povezanih s javno-privatnim partnerstvom rješava se
 jasnom podjelom ovlasti odlučivanja između upravnog odbora koji utvrđuje
 strategiju i planove rada (uključujući industriju) i obora javnih tijela koji
 utvrđuje uvjete za pozive na podnošenje prijedloga i odlučuje o dodjeli javnih
 financijskih sredstava (bez sudjelovanja industrije).
 2.2.2. Predviđena metoda/metode
 upravljanja
 Unutarnji
 revizor Komisije ima iste ovlasti nad zajedničkim poduzećem kakve ima nad
 Komisijom. Uz to upravni odbor po potrebi osigurava uspostavu funkcije
 unutarnje revizije zajedničkog poduzeća ECSEL. Trošak funkcije unutarnje
 revizije (za koji se očekuje da će biti manji od pola milijuna EUR za
 zajedničko poduzeće tijekom njegova vijeka postojanja) bit će koristan
 razmjerno ukupnim plaćanjima kojima upravlja zajedničko poduzeće (stopa
 pogreške od 1 % u odnosu na 1,2 milijarde EUR iznosi 12 milijuna EUR).
 U
 skladu s člankom 60. Uredbe (EU, Euratom) br. 966/2012 zajedničko poduzeće
 poštovat će načela dobrog financijskog upravljanja, transparentnosti i
 nediskriminacije te će jamčiti razinu zaštite financijskih interesa svojih
 članova jednaku onoj koja se zahtijeva na temelju te Uredbe.
 Naknadne
 revizije troškova za neizravne aktivnosti provodit će se u skladu s okvirnim
 programom Obzor 2020. kao dio neizravnih aktivnosti Okvirnog programa Obzor
 2020.
 Kako
 bi se zaštitili financijski interesi Unije, Komisija će u skladu s Financijskom
 uredbom nadgledati aktivnosti zajedničkog poduzeća, posebno provedbom revizija
 i ocjena provedbe programa, primjenjivati postupke ispitivanja i prihvaćanja
 financijskih izvješća te isključiti iz financiranja Unije rashode za koje
 izvršene isplate čine povredu primjenjivih pravila. Isto tako može suspendirati
 i prekinuti plaćanja.
 2.3. Mjere za sprečavanje
 prijevare i nepravilnosti
 Komisija
 ili njezini predstavnici i Revizorski sud imaju ovlasti revizije, na temelju
 dokumenata i na licu mjesta, nad svim korisnicima bespovratnih sredstava,
 izvoditeljima i podizvoditeljima koji primaju financijska sredstva EU-a.
 Europski
 ured za borbu protiv prijevara (OLAF) može obaviti provjere na licu mjesta i
 inspekcije gospodarskih subjekata koji su posredno ili neposredno uključeni u
 takvo financiranje, u skladu s postupcima utvrđenim Uredbom (Euratom, EZ)
 br. 2185/96, kako bi se ustanovilo postojanje prijevare, korupcije ili
 drugih nezakonitih aktivnosti koje utječu na financijske interese Europske
 unije u vezi sa sporazumom ili odlukom o dodjeli bespovratnih sredstava ili
 ugovorom o financiranju EU-a.
 Ne
 dovodeći u pitanje prethodno navedeno, ugovorima i odlukama o dodjeli
 bespovratnih sredstava te ugovorima koji proizlaze iz provedbe ove Uredbe
 izričito se ovlašćuje Komisiju, Revizorski sud i OLAF da provode takve
 revizije, provjere na licu mjesta i inspekcije.
 3. PROCIJENJENI FINANCIJSKI UTJECAJ
 PRIJEDLOGA/INICIJATIVE
 3.1. Naslov/naslovi višegodišnjeg
 financijskog okvira i proračunska linija/linije u okviru rashoda na koje se
 prijedlog/inicijativa odnosi
 · Zatražene nove proračunske linije
 Prema redoslijedu naslova višegodišnjeg financijskog okvira i
 proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Broj 09 04 02 01 – matična linija || Dif./nedif. || zemlje EFTA-e || zemlje kandidatkinje || treće zemlje || u smislu članka 18. stavka 1.točke (a) Financijske uredbe
 1.a Konkurentnost za rast i radna mjesta || 09 04 07 21 Vodeći položaj u industriji - Zajednička tehnološka inicijativa ECSEL || Dif. || DA || DA || NE || DA
 3.2. Procijenjeni utjecaj na
 rashode
 3.2.1. Sažetak procijenjenog utjecaja
 na rashode
 u milijunima EUR (do tri decimalna mjesta)
 Naslov višegodišnjeg financijskog okvira: || 1.a || Konkurentnost za rast i radna mjesta
 Zajedničko poduzeće ECSEL[34][35] || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020.[36] || Godina 2021. || Godina 2022. || Godina 2023. || Godina 2024. || UKUPNO
 Glava 1. || Obveze || (1) || 0,310 || 0,310 || 0,550 || 0,715 || 1,210 || 1,210 || 4,350 || 0,000 || 0,000 || 0,000 || 0,000 || 8,655
 Plaćanja || (2) || 0,310 || 0,310 || 0,550 || 0,715 || 1,210 || 1,210 || 1,170 || 1,170 || 0,970 || 0,670 || 0,370 || 8,655
 Glava 2. || Obveze || (1.a) || 0,500 || 0,500 || 0,500 || 0,700 || 0,800 || 0,800 || 2,800 || 0,000 || 0,000 || 0,000 || 0,000 || 6,600
 Plaćanja || (2.a) || 0,500 || 0,500 || 0,500 || 0,700 || 0,800 || 0,800 || 0,800 || 0,600 || 0,600 || 0,500 || 0,300 || 6,600
 Glava 3. || Obveze || (3.a) || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1 200,000
 || Plaćanja || (3.b) || 33,750 || 70,000 || 116,750 || 140,750 || 166,000 || 178,000 || 189,000 || 145,750 || 99,500 || 40,000 || 20,500 || 1 200,000
 UKUPNA odobrena sredstva za zajedničko poduzeće ECSEL || Obveze || =1.+1.a+3.a || 135,810 || 145,810 || 161,050 || 176,415 || 187,010 || 197,010 || 212,150 || 0,000 || 0,000 || 0,000 || 0,000 || 1 215,255
 Plaćanja || =2.+2.a+3.b || 34,560 || 70,810 || 117,800 || 142,165 || 168,010 || 180,010 || 190,970 || 147,520 || 101,070 || 41,170 || 21,170 || 1 215,255
 u milijunima EUR (do tri decimalna mjesta)
 GLAVNA UPRAVA ZA KOMUNIKACIJSKE MREŽE, SADRŽAJE I TEHNOLOGIJE (DG CONNECT) || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || UKUPNO
  Ljudski potencijali (2 EPV DUŽNOS., 1 EPV UO) [37] || 0,332 || 0,332 || 0,332 || 0,332 || 0,332 || 0,332 || 0,332 || || || || || 2,324
  Ostali administrativni rashodi || 0 || 0 || 0 || 0 || 0 || 0 || 0 || || || || || 0
 UKUPNO ZA GLAVNU UPRAVU ZA KOMUNIKACIJSKE MREŽE, SADRŽAJE I TEHNOLOGIJE (DG CONNECT) || Odobrena sredstva || 0,332 || 0,332 || 0,332 || 0,332 || 0,332 || 0,332 || 0,332 || || || || || 2,324
 Naslov višegodišnjeg financijskog okvira: || 5 || „Administrativni rashodi”
 u milijunima EUR (do tri decimalna mjesta)
 GLAVNA UPRAVA ZA KOMUNIKACIJSKE MREŽE, SADRŽAJE I TEHNOLOGIJE (DG CONNECT) || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || UKUPNO
  Ljudski potencijali (2 EPV DUŽNOS., 1 EPV UO) || 0 || 0 || 0 || 0 || 0 || 0 || 0 || 0 || 0 || 0 || 0 || 0
  Ostali administrativni rashodi || 0 || 0 || 0 || 0 || 0 || 0 || 0 || 0 || 0 || 0 || 0 || 0
 UKUPNO ZA GLAVNU UPRAVU ZA KOMUNIKACIJSKE MREŽE, SADRŽAJE I TEHNOLOGIJE (DG CONNECT) || Odobrena sredstva || 0 || 0 || 0 || 0 || 0 || 0 || 0 || 0 || 0 || 0 || 0 || 0
 UKUPNA odobrena sredstva iz NASLOVA 5 višegodišnjeg financijskog okvira || (Ukupne obveze = Ukupna plaćanja) || 0 || 0 || 0 || 0 || 0 || 0 || 0 || 0 || 0 || 0 || 0 || 0
 u milijunima EUR (do tri decimalna mjesta)
 || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || UKUPNO
 UKUPNA odobrena sredstva iz NASLOVA 1 – 5 višegodišnjeg financijskog okvira || Obveze || 136,142 || 146,142 || 161,382 || 176,747 || 187,342 || 197,342 || 212,482 || || || || || 1 217,579
 Plaćanja || 34,892 || 71,142 || 118,132 || 142,497 || 168,342 || 180,342 || 191,302 || 147,520 || 101,070 || 41,170 || 21,170 || 1 217,579
 3.2.2. Procijenjeni utjecaj na
 odobrena sredstva zajedničkog poduzeća ECSEL
 –
 ̈ Prijedlog/inicijativa ne zahtijeva korištenje operativnih odobrenih
 sredstava
 –
 þ Prijedlog/inicijativa zahtijeva korištenje operativnih odobrenih
 sredstava, kako je opisano u nastavku:
 Odobrena sredstva za preuzete obveze u milijunima EUR
 Navedite ciljeve i outpute ò || || || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godine 2021. – 2024. || UKUPNO
 || OUTPUTI
 Tip || Prosječni trošak[38] || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Broj || Trošak || Ukupan broj || Ukupan trošak
 SPECIFIČAN CILJ br. 1 Vodeći položaj u omogućavajućim i industrijskim tehnologijama || || || || || || || || || || || || || || || || ||
 - Output[39] || Istraživačke i inovacijske aktivnosti zajedničkog poduzeća ECSEL || 15 || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1 200
 UKUPAN TROŠAK || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1 200
 3.2.3. Procijenjeni utjecaj na
 ljudske potencijale zajedničkog poduzeća ECSEL
 3.2.3.1. Sažetak
 –
 ̈ Za prijedlog/inicijativu nije potrebno korištenje administrativnih
 odobrenih sredstava
 –
 þ Za prijedlog/inicijativu potrebno je korištenje administrativnih
 odobrenih sredstava, kako je opisano u nastavku:
 Broj zaposlenika (po glavi
 zaposlenika/EPV)[40]
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || UKUPNO
 Dužnosnici (razred AD) || 0 || 0 || 0 || 0 || 0 || 0 || 0 || 0 || 0 || 0 || 0 || 0
 Dužnosnici (razred AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0
 Ugovorno osoblje || 13 || 13 || 12 || 11 || 11 || 11 || 11 || 11 || 9 || 6 || 3 || 111
 Privremeno osoblje (razred AD) || 14 || 14 || 13 || 12 || 12 || 12 || 12 || 12 || 10 || 7 || 4 || 122
 Upućeni nacionalni stručnjaci || 1 || 1 || 1 || 1 || 1 || 1 || 0 || 0 || 0 || 0 || 0 || 6
 UKUPNO || 28 || 28 || 26 || 24 || 24 || 24 || 23 || 23 || 19 || 13 || 7 || 239
 u milijunima EUR (do
 tri decimalna mjesta)
 Dužnosnici (razred AD) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000
 Dužnosnici (razred AST) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000
 Ugovorno osoblje || 0,910 || 0,910 || 0,840 || 0,770 || 0,770 || 0,770 || 0,770 || 0,770 || 0,630 || 0,420 || 0,210 || 7,770
 Privremeno osoblje (razred AD) || 1,834 || 1,834 || 1,703 || 1,572 || 1,572 || 1,572 || 1,572 || 1,572 || 1,310 || 0,917 || 0,524 || 15,982
 Upućeni nacionalni stručnjaci || 0,078 || 0,078 || 0,078 || 0,078 || 0,078 || 0,078 || 0,000 || 0,000 || 0,000 || 0,000 || 0,000 || 0,468
 UKUPNO || 2,822 || 2,822 || 2,621 || 2,420 || 2,420 || 2,420 || 2,342 || 2,342 || 1,940 || 1,337 || 0,734 || 24,220
 Ugovori osoblja preuzeti su od postojećih
 zajedničkih poduzeća ENIAC i ARTEMIS. Njihovi su ugovori važeći od prvog dana
 uspostavljanja zajedničkog poduzeća.
 3.2.3.2. Procijenjene potrebe u pogledu
 ljudskih potencijala za nadležnu glavnu upravu
 –
 ̈ Za prijedlog/inicijativu nije potrebno korištenje ljudskih
 potencijala
 –
 þ Za prijedlog/inicijativu potrebno je korištenje ljudskih potencijala,
 kako je opisano u nastavku:
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godine 2021. – 2024.* || Ukupno
 ||  Plan radnih mjesta (dužnosnici i privremeno osoblje) ||
 XX 01 01 01 (sjedišta i predstavništva Komisije) || 0 || 0 || 0 || 0 || 0 || 0 || 0 || 0 || 0
 XX 01 01 02 (delegacije) || 0 || 0 || 0 || 0 || 0 || 0 || 0 || 0 || 0
 09 01 05 01 (neizravno istraživanje) || 2 || 2 || 2 || 2 || 2 || 2 || 2 || p.m. || 14
 10 01 05 01 (izravno istraživanje) || 0 || 0 || 0 || 0 || 0 || 0 || 0 || 0 || 0
 || || || || || || || || ||
 ||  Vanjsko osoblje (u ekvivalentu punog radnog vremena: EPV)[41] ||
 XX 01 02 01 (UO UNS, UsO iz „opće omotnice”) || 0 || 0 || 0 || 0 || 0 || 0 || 0 || 0 || 0
 XX 01 02 02 (UO, LO, UNS, UsO i MSD u delegacijama) || 0 || 0 || 0 || 0 || 0 || 0 || 0 || 0 || 0
 XX 01 04 yy[42] || - u sjedištima[43] || 0 || 0 || 0 || 0 || 0 || 0 || 0 || 0 || 0
 - u delegacijama || 0 || 0 || 0 || 0 || 0 || 0 || 0 || 0 || 0
 09 01 05 02 (UO, UNS, UsO — neizravno istraživanje) || 1 || 1 || 1 || 1 || 1 || 1 || 1 || p.m. || 7
 10 01 05 02 (UO, UNS, UsO — izravno istraživanje) || 0 || 0 || 0 || 0 || 0 || 0 || 0 || 0 || 0
 Ostale proračunske linije (navesti) || 0 || 0 || 0 || 0 || 0 || 0 || 0 || 0 || 0
 UKUPNO || 3 || 3 || 3 || 3 || 3 || 3 || 3 || p.m. || 21
 * O broju zaposlenika
 nakon 2020. godine odlučit će se u kasnijoj fazi.
 Procjenu izraziti zaokruženim iznosima (ili
 najviše do jednog decimalnog mjesta)
 XX je područje
 politike ili proračunska linija na koju se to odnosi.
 Potrebe za ljudskim
 potencijalima ispunit će se angažiranjem osoblja glavne uprave kojemu je već
 povjereno upravljanje aktivnošću i/ili koje je preraspoređeno unutar glavne
 uprave te, po potrebi, uz bilo koja dodatna sredstva koja se mogu dodijeliti
 nadležnoj glavnoj upravi u okviru godišnjeg postupka dodjele sredstava
 uzimajući u obzir proračunska ograničenja.
 Opis zadaća:
 Dužnosnici i privremeno osoblje || Članstvo u tijelima upravljanja i nadzor aktivnosti/izvještavanje o aktivnostima
 Vanjsko osoblje || Potpora dužnosnicima
 3.2.3.3. Procijenjene potrebe u pogledu
 ljudskih potencijala za zajedničko poduzeće ECSEL[44]
 –
 ̈ Za prijedlog/inicijativu nije potrebno korištenje ljudskih
 potencijala
 –
 þ Za prijedlog/inicijativu potrebno je korištenje ljudskih potencijala,
 kako je opisano u nastavku:
 –
 a. Procijenjene potrebe financiranja ljudskih
 potencijala iz odobrenih sredstava višegodišnjeg financijskog okvira 2014. –
 2020.
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || Ukupno
 ||  Plan radnih mjesta (dužnosnici i privremeno osoblje) ||
 09 04 07 21 (tijelo javno-privatnog partnerstva) || || || || || || || || || || || ||
 Dužnosnici (razred AD) || 6 || 6 || 7 || 9 || 12 || 12 || 12 || 12 || 10 || 7 || 4 || 97
 Dužnosnici (razred AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0
 ||  Vanjsko osoblje (u ekvivalentu punog radnog vremena: EPV)[45] ||
 09 04 07 21 (tijelo javno-privatnog partnerstva) || || || || || || || || || || || ||
 UO || 8 || 8 || 8 || 8 || 11 || 11 || 11 || 11 || 9 || 6 || 3 || 94
 UNS || 1 || 1 || 1 || 1 || 1 || 1 || 0 || 0 || 0 || 0 || 0 || 6
 UsO || 0 || 0 || 0 || 0 || 0 || 0 || 0 || 0 || 0 || 0 || 0 || 0
 UKUPNO || 15 || 15 || 16 || 18 || 24 || 24 || 23 || 23 || 19 || 13 || 7 || 197
 || || || || || || || || || || || ||
 Procjenu izraziti zaokruženim iznosima (ili najviše do
 jednog decimalnog mjesta)
 Opis zadaća:
 Dužnosnici i privremeno osoblje || Upravljanje programom i administrativno upravljanje
 Vanjsko osoblje || Potpora privremenom osoblju
 –
 b. p.m. - Ljudski potencijali iz odobrenih
 sredstava višegodišnjeg financijskog okvira 2007. – 2013. (za informaciju)
 || Godina 2014. || Godina 2015. || Godina 2016. || Godina 2017. || Ukupno
  Plan radnih mjesta (dužnosnici i privremeno osoblje) ||
 09 04 01 03 (zajedničko poduzeće ARTEMIS)[46] || || || || ||
 Dužnosnici (razred AD) || 8 || 8 || 6 || 3 || 25
 Dužnosnici (razred AST) || 0 || 0 || 0 || 0 || 0
  Vanjsko osoblje (u ekvivalentu punog radnog vremena: EPV) ||
 09 04 01 03 (zajedničko poduzeće ARTEMIS)8 || || || || ||
 UO || 5 || 5 || 4 || 3 || 17
 UNS || 0 || 0 || 0 || 0 || 0
 UsO || 0 || 0 || 0 || 0 || 0
 UKUPNO || 13 || 13 || 10 || 6 || 42
 Procjenu izraziti zaokruženim iznosima (ili
 najviše do jednog decimalnog mjesta)
 c. Konsolidirani pregled ljudskih potencijala
 iz točke a) i b)
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || Ukupno
 ||  Plan radnih mjesta (dužnosnici i privremeno osoblje) ||
 09 04 07 21 (tijelo javno-privatnog partnerstva) || 14 || 14 || 13 || 12 || 12 || 12 || 12 || 12 || 10 || 7 || 4 || 122
 Dužnosnici (razred AD) || 0 || 0 || 0 || 0 || 0 || 0 || 0 || 0 || 0 || 0 || 0 || 0
 Dužnosnici (razred AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0
 ||  Vanjsko osoblje (u ekvivalentu punog radnog vremena: EPV)[47] ||
 09 04 07 21 (tijelo javno-privatnog partnerstva) || 13 || 13 || 12 || 11 || 11 || 11 || 11 || 11 || 9 || 6 || 3 || 111
 UO || 0 || 0 || 0 || 0 || 0 || 0 || 0 || 0 || 0 || 0 || 0 || 0
 UNS || 1 || 1 || 1 || 1 || 1 || 1 || 0 || 0 || 0 || 0 || 0 || 6
 UsO || 0 || 0 || 0 || 0 || 0 || 0 || 0 || 0 || 0 || 0 || 0 || 0
 UKUPNO || 28 || 28 || 26 || 24 || 24 || 24 || 23 || 23 || 19 || 13 || 7 || 239
 || || || || || || || || || || || ||
 d. Doprinos tekućim troškovima za postupno ukidanje
 tijela javno-privatnog partnerstva u okviru višegodišnjeg financijskog okvira
 2007. – 2013.
 u milijunima EUR (do tri decimalna mjesta)
 || Godina 2014. || Godina 2015. || Godina 2016. || Godina 2017. || Ukupno[48]
 Gotovinski doprinos EU-a[49] || 0,600 || 0,600 || 0,550 || 0,300 || 2,050
 Gotovinski doprinos trećih strana – udruženje AENEAS || 0,500 || 0,500 || 0,300 || 0,130 || 1,430
 Gotovinski doprinos trećih strana – udruženje ARTEMISIA || 0,300 || 0,300 || 0,210 || 0,165 || 0,975
 UKUPNO || 1,400 || 1,400 || 1,060 || 0,595 || 4,455
 Doprinosi udruženja ARTEMISIA i AENEAS sastoje
 se od iznosa koje ona duguju u smislu svojih doprinosa namijenjenih tekućim
 troškovima zajedničkih poduzeća ENIAC i ARTEMIS kako bi se poštovali ugovori
 sklopljeni s Komisijom prema sljedećem dogovoru u pogledu podjele tekućih
 troškova:
 u milijunima EUR (do tri decimalna mjesta)
 2008. – 2013. || Zajedničko poduzeće ARTEMIS || Zajedničko poduzeće ENIAC
 Ukupni tekući troškovi || EK || ARTEMISIA || Ukupni tekući troškovi || EK || AENEAS
 Stvarni doprinosi na kraju 2013. godine || 8,664 || 3,864 || 4,800 || 9,255 || 4,514 || 4,741
 Ponovno izračunati doprinosi u cilju provedbe podjele na 2/3 (industrija) – 1/3 (EK) || 2,889 || 5,775 || 3,084 || 6,171
 Razlika (prilagođena – stvarna) || || -0,975 || 0,975 || || -1,430 || 1,430
 Obveze prema Komisiji prebijat će se u
 razdoblju 2014. – 2017. smanjenjem doprinosa Komisije navedenih u odjeljku
 3.2.1.
 3.2.4. Usklađenost s postojećim
 višegodišnjim financijskim okvirom
 –
 þ Prijedlog/inicijativa u skladu je s postojećim višegodišnjim
 financijskim okvirom.
 –
 ̈ Prijedlog/inicijativa uključuje reprogramiranje odgovarajućeg naslova
 višegodišnjeg financijskog okvira.
 -
 –
 ̈ Za prijedlog/inicijativu potrebna je primjena instrumenta za
 financijsku fleksibilnost ili revizija višegodišnjeg financijskog okvira.
 -
 3.2.5. Doprinos trećih strana
 –
 Prijedlogom/inicijativom predviđa se sufinanciranje
 prema sljedećoj procjeni::
 Odobrena sredstva u milijunima EUR (do tri decimalna
 mjesta)
 || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024. || Ukupno
 Privatni članovi – gotovinski doprinos za administrativne troškove[50] || 2,210 || 2,210 || 2,110 || 2,010 || 2,010 || 2,010 || 1,970 || 1,770 || 1,570 || 1,170 || 0,670 || 19,710
 Države članice ECSEL-a – gotovinski doprinos za operativne troškove[51] || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1 200,000
 UKUPNA sufinancirana odobrena sredstva || 137,210 || 147,210 || 162,110 || 177,010 || 187,010 || 197,010 || 206,970 || 1,770 || 1,570 || 1,170 || 0,670 || 1 219,710
 Ukupni doprinosi privatnih članova utvrđeni su u članku 4. stavku 2. Uredbe
 Vijeća o zajedničkom poduzeću ECSEL.
 3.3. Procijenjeni utjecaj na
 prihode
 –
 þ Prijedlog/inicijativa nema financijski utjecaj na prihode.
 –
 ̈ Prijedlog/inicijativa ima sljedeći financijski utjecaj:
 –
 ̈ na vlastita sredstva
 –
 ̈ na razne prihode
 [1] COM(2011) 809 zaključno s 30.11.2011.
 [2] Uredba (EZ) br. 72/2008 od 4.2.2008., SL L30/21.
 [3] Uredba (EZ) br. 74/2008 od 4.2.2008., SL L30/52.
 [4] Odluka br. 1982/2006/EZ Europskog parlamenta i
 Vijeća od 18.12.2006.
 [5] [upućivanje na višegodišnji financijski okvir].
 [6] COM(2011) 572 zaključno s 21.9.2011.
 [7] COM(2010) 546 zaključno s 6.10.2010.
 [8] COM(2012) 341 zaključno s 26.6.2012.
 [9] COM(2013) 298 zaključno s 23.5.2013.
 [10] COM(2013) ... [Komunikacija o javno-privatnim
 partnerstvima u Obzoru 2020.]
 [11] U tekućim cijenama.
 [12] Navodi se okvirni iznos koji će ovisiti o konačnom iznosu
 koji će Glavna uprava za komunikacijske mreže, sadržaje i tehnologije (DG
 CONNECT) izdvojiti za taj izazov.
 [13] SL C [mišljenje EP-a], str. .
 [14] OJ C [mišljenje EGSO-a], str. .
 [15] SL L 412, 30.12.2006, str. 1.
 [16] SL L 400, 30.12.2006, str. 86.
 [17] COM (2010) 2020 završna verzija.
 [18] SL [okvirni program Obzor 2020.]
 [19] SL ... [posebni program Obzor 2020.].
 [20] COM(2012) 341, 26.6.2012.
 [21] COM(2013) 298, 23.5.2013.
 [22] SL L 30, 4.2.2008, str. 21.
 [23] SL L 30, 4.2.2008, str. 52.
 [24] SL L 298, 26.10.2012, str. 1.
 [25] SL [Obzor 2020. pravila za sudjelovanje i širenje
 rezultata].
 [26] SL L 362, 31.12.2012, str. 1.
 [27] SL L 56, 04.03.1968., str. 1.
 [28] SL L 136, 31.5.1999., str. 1.
 [29] SL L 292, 15.11.1996., str. 2.
 [30] SL L 136, 31.5.1999., str. 15.
 [31] SL L 145, 31.5.2001, str. 43.
 [32] ABM: Activity-Based Management (upravljanje po
 aktivnostima) — ABB: Activity-Based Budgeting (priprema proračuna na temelju
 aktivnosti).
 [33] Kako je navedeno u članku 54. stavku 2. točkama (a)
 ili (b) Financijske uredbe.
 [34] Iznosi u glavi 1. i 2. predstavljaju doprinos EU-a
 (50 %) za administrativne troškove zajedničkog poduzeća ECSEL. Ostalih
 50 % doprinose privatni članovi kako je navedeno u odjeljku 3.2.5. Za
 razdoblje 2014. – 2017. doprinosi za postupno ukidanje tijela javno-privatnog partnerstva
 u okviru višegodišnjeg financijskog okvira 2007. – 2013. prema navedenom u
 odjeljku 3.2.3.3. točki (d) pridodaju se iznosima za isto razdoblje u glavi 1.
 tablice. Administrativni troškovi utvrđuju se na temelju iskustva sa
 zajedničkim poduzećima ENIAC i ARTEMIS te uzimajući u obzir uštedu koja je
 rezultat suvišnih funkcija. Razdoblje 2021. – 2024. zaključna je faza u kojoj
 se ne pokreću nove aktivnosti.
 [35] Odobrena sredstva za plaćanje za glave 1. i 2.
 temelje se na godišnjoj potrošnji svih odgovarajućih odobrenih sredstava za
 preuzete obveze, dok se za glavu 3. određuju prema uobičajenom trogodišnjem
 planu provedbe plaćanja projekta prema kojemu je 50 % za pretfinanciranje
 (čija se jedna polovina troši u godini objave poziva, a druga u godini nakon
 poziva), 30% za privremeno plaćanje u drugoj godini nakon poziva, 10% za
 privremeno plaćanje u trećoj godini nakon poziva i 10% za konačno plaćanje u
 četvrtoj godini nakon poziva.
 [36] Glave 1. i 2. za godinu 2020. sadrže obveze za tu
 godinu (1,170 + 0,800) i pojačane obveze na početku razdoblja 2021. – 2024. za
 preostale godine zajedničkog poduzeća, tj. 1,170 + 0,600 za 2021. godinu, 0,970
 + 0,600 za 2022. godinu, 0,670 + 0,500 za 2023. godinu i 0,370 + 0,300 za 2024.
 godinu.
 [37] O broju zaposlenika za razdoblje nakon 2020. odlučit će
 se u kasnijoj fazi. Troškovi ekvivalenata punog radnog vremena (EPV) utvrđuju
 se na temelju prosječnog godišnjeg troška za osoblje AD (131 000 EUR)
 i AST (70 000 EUR).
 [38] Prosječni trošak je iznos doprinosa EU-a financiranju
 outputa.
 [39] Outputi zajedničkog poduzeća ECSEL istraživački su i
 inovacijski projekti koje zajednički financiraju EU i države članice sudionice.
 Broj outputa u godini zaokružen je iznos za procjenu broja projekata koji bi se
 podržali uz navedeni trošak.
 [40] U slučaju tijela javno-privatnih partnerstava iz članka
 209. Financijske uredbe ova je tablica uključena u informativne svrhe.
 [41] UO = ugovorno osoblje, LO = lokalno osoblje; UNS =
 upućeni nacionalni stručnjaci; UsO = ustupljeno osoblje).
 [42] Iznos ispod gornje granice za vanjsko osoblje obuhvaćeno
 odobrenim sredstvima za poslovanje (nekadašnje linije „BA”).
 [43] Uglavnom za strukturne fondove, Europski poljoprivredni
 fond za ruralni razvoj (EAFRD) i Europski fond za ribarstvo (EFF).
 [44] U slučaju tijela javno-privatnih partnerstava iz članka
 209. Financijske uredbe ova je tablica uključena u informativne svrhe.
 [45] UO = ugovorno osoblje, LO = lokalno osoblje; UNS =
 upućeni nacionalni stručnjaci; UsO = ustupljeno osoblje.
 [46] Navedeni ljudski potencijali sufinanciraju se doprinosima
 udruženja ARTEMISIA i AENEAS (vidi točku d) u nastavku).
 [47] UO = ugovorno osoblje, LO = lokalno osoblje; UNS =
 upućeni nacionalni stručnjaci; UsO = ustupljeno osoblje.
 [48] Ukupni iznos gotovinskog doprinosa EU-a jednak je
 predviđenom iznosu u proračunu za 2013. godinu za završavanje aktivnosti tijela
 u razdoblju 2007. – 2013.
 [49] Odgovarajuća proračunska linija je 09 04 01 03.
 [50] Doprinosi udruženja AENEAS i ARTEMISIA za razdoblje
 2014. – 2017. kako je navedeno u odjeljku 3.2.3.3. točki (d) nisu uključeni u
 sadašnje iznose.
 [51] Procjenjuje se da će zajednički nacionalni doprinosi
 biti istog reda veličine kao i ukupni doprinosi EU-a.